11/10/2017, 06:20 1\n2.\tTo εκπληκτικό μυθιστόρημα “Ευτυχία” της Μανίνας Ζουμπουλάκη, που θα διαβάσετε με μια ανάσα\nΤο υπέροχο μυθιστόρημα\nείναι στο ΘΕΜΑ!!\nΈξι πρόσωπα, ζωντανά και απτά σαν να ζουν δίπλα μας στη σημερινή Ελλάδα, κάνουν τα πάντα για να κατακτήσουν την πολυπόθητη Ευτυχία. Τα θαλασσώνουν και τα καταφέρνουν -και γι' αυτό είναι αξιολάτρευτοι.\nΑυτό που κάνει η Μανίνα Ζουμπουλάκη -και το κάνει με εκπληκτική μαεστρία και μοναδικό ταλέντο, γράφοντας σε μια γλώσσα αληθινή και άφοβη, χωρίς κόμπλεξ ή ψευδοπουριτανισμό- είναι να μεταμορφώνει την καθημερινότητα σε ένα κωμικο-τραγικό, γραπτό, «θέαμα». Και αφού αναδείξει την παράνοια μέσα σε καταστάσεις που, εκ πρώτης όψεως τουλάχιστον, φαίνονται οικείες και καθημερινές, η Ζουμπουλάκη τα τινάζει όλα στον αέρα και αναδεικνύει συναισθήματα και ευαισθησίες. Στο μυθιστόρημά της «Ευτυχία» η Μανίνα Ζουμπουλάκη καταπιάνεται με τις μπερδεμένες τροχιές έξι ανθρώπων, εντελώς διαφορετικών μεταξύ τους. Ο έρωτας, το σεξ, το μεγάλωμα των παιδιών, το χάσμα των γενεών αλλά και ο θεμελιώδης παραλογισμός των ερωτικών σχέσεων συνιστούν κάποια από τα συστατικά της «συνταγής» της. Η «Ευτυχία» παραμένει σταθερά στο στόχαστρο των ηρώων της, η Μανίνα Ζουμπουλάκη, όμως, τους αναγκάζει να φτάσουν στα όριά τους για να αποδείξουν ότι την αξίζουν.\nΜην χάσετε αυτή την Κυριακή το Πρώτο ΘΕΜΑ και το υπέροχο μυθιστόρημα της Μανίνας Ζουμπουλάκη «Ευτυχία».\n3. Δύο εισιτήρια στην τιμή του ενός για την μεγάλη μουσικοχορευτική παράσταση, αφιερωμένη στη ζωή του Γιώργου Ζαμπέτα “Μάλιστα κύριε Ζαμπέτα”!\nμε ένα κουπόνι\nγια τη μουσικοθεατρική παράσταση – φόρο τιμής\nστη ζωή του μεγάλου Γιώργου Ζαμπέτα\n“Μάλιστα κύριε Ζαμπέτα”\nΑυτή την Κυριακή το ΠΡΩΤΟ ΘΕΜΑ και τα ΑΘΗΝΑΙΚΑ ΘΕΑΤΡΑ παρουσιάζουν ένα μεγάλο θέαμα αφιερωμένο στη ζωή του Γιώργου Ζαμπέτα, στο θέατρο Αλίκη.\nΠρόκειται για μία μουσικοθεατρική παράσταση που αποτελεί φόρο τιμής στον αυτοδημιούργητο δεξιοτέχνη του μπουζουκιού, στον ορίτζιναλ μάγκα, που ευτύχησε να αποκτήσει το μεγαλύτερο φαν κλαμπ της εποχής του: Την Ελλάδα ολόκληρη. Ανεξάρτητα από ηλικίες και κοινωνική τάξη. Με τη δύναμη των τραγουδιών του και με το ταμπεραμέντο του.\nΑυτή την Κυριακή 15 Οκτωβρίου λοιπόν στην πρώτη σελίδα της εφημερίδας, τόσο στην απλή έκδοση των 2,00 ευρώ όσο και στην έκδοση με τις προσφορές των 4,25 ευρώ θα υπάρχει ένα κουπόνι, με το οποίο, αγοράζοντας ένα εισιτήριο για την παράσταση “Μάλιστα κύριε Ζαμπέτα”, σας δίνεται η δυνατότητα να αποκτήσετε άλλο ένα ΕΝΤΕΛΩΣ ΔΩΡΕΑΝ.\n•\tκαλέστε στο 211 1000 365 καθημερινά 9:00 -21:00, ώστε να κλείσετε τη θέση σας και να αγοράσετε τα εισιτήριά σας ή επισκεφτείτε τα ταμεία του θεάτρου Αλίκη καθημερινά 9:00-21:00, από Δευτέρα 16/10 μέχρι και την Πέμπτη 19/10.\nΠΡΟΣΟΧΗ! Απαραίτητη προϋπόθεση η έγκαιρη κράτηση θέσεων και η προσκόμιση των κουπονιών στα ταμεία του θεάτρου Αλίκη . Η προσφορά ισχύει για όλες τις παραστάσεις έως το τέλος Οκτωβρίου, εκτός των βραδινών Σαββάτου και θα εξαρτάται από την διαθεσιμότητα της κάθε ημέρας.\nΣτην παράσταση πρωταγωνιστούν : Βίκυ Σταυροπούλου στο ρόλο της γυναίκας της ζωής του , Τάσος Χαλκιάς, Λευτέρης Ελευθερίου, Χριστίνα Τσάφου, Ελένη Καρακάση, Μάκης Πατέλης. Μαζί τους ένας μεγάλος θίασος και 8-μελής ζωντανή ορχήστρα.\nΈνα περιοδικό ποικίλης ύλης και ένα για τους stars :\n•\tΤο μηνιαίο περιοδικό ποικίλης ύλης Βig Fish για το σύγχρονο\nlifestyle με πλούσια θέματα, συνεντεύξεις, ρεπορτάζ, stories.\nΑυτή την Κυριακή στο Big Fish η Ζέτα Μακρυπούλια. Πίσω από τη λαμπερή και φωτογενή γυναίκα της ντόπιας σόουμπιζ υπάρχει ένα κορίτσι που βλέπει τη ζωή και την καριέρα του με ψυχραιμία, αναζητά την αγάπη και την αποδοχή από τους άλλους, ξέρει τι κάνει, μα πάνω απ’ όλα πώς να το κάνει καλά. Λίγο πριν από τη θεατρική πρεμιέρα της, η Ζέτα Μακρυπούλια μας ανοίγει μία χαραμάδα "ιδιωτικές ζωές" της.\nΑκόμη! Body & Soul : Ένα πλήρες αφιέρωμα 42 σελίδων για την Υγεία, τη Διατροφή, την Ομορφιά και την Ευζωία.\nΟ πρωταθλητής του Bodybuilding εξιστορεί πώς βρέθηκε στο πλευρό της Ντορέττας Παπαδημητρίου, λίγο πριν την πρεμιέρα της εκπομπής της, διηγείται πως η αστυνομία προσπαθούσε να συγκρατήσει το πλήθος που ζητούσε αυτόγραφο όταν επέστρεψαν από τον Άγιο Δομίνικο και ξεκαθαρίζει το προσωπικό του status: Είναι single ή όχι; Επίσης, δίνει ραντεβού με τους αναγνώστες του περιοδικού στο 3ο PeopleRun, του οποίου είναι ο ambassador, την Κυριακή 22 Οκτωβρίου.\nΤο People συνάντησε την χολυγουντιανή σταρ στις Σπέτσες, για μια αποκλειστική συνέντευξη. Το αιώνιο sex symbol περιγράφει το κινηματογραφικό της ντεμπούτο στα 16 της, μιλά για το φλερτ με τον πρίγκιπα Αλβέρτο, τον κεραυνοβόλο έρωτα με τον John Corbett, τη ζωή σε ένα ράντσο με ζώα, 200 χιλιόμετρα μακριά από το Hollywood.\n«Έχω ζήσει την ακραία ζήλια». Η πρωταγωνίστρια του Τατουάζ μιλάει στο People για την απώλεια του πατέρα της που τη σημάδεψε, τη δημοσιογραφική της «περιπέτεια» μέχρι να βρει το δρόμο της στην υποκριτική και για την ασφάλεια που ψάχνει στις σχέσεις της.\n«Χρωστάω τα πάντα στην Ελλάδα». Ο πρόσφατα πολιτογραφημένος Έλληνας μιλά στο People για την παρουσία του στην εθνική Ελλάδας, τον ανορθόδοξο τρόπο που έμαθε ελληνικά, το διαζύγιό του και τις δύο κόρες του, αλλά και την πρόθεσή του να ζήσει για πάντα στην Αθήνα, όταν κρεμάσει τα ποδοσφαιρικά του παπούτσια.\nΟ «βασιλιάς του Χόλιγουντ» πρωταγωνιστής στο μεγαλύτερο σεξουαλικό σκάνδαλο. Ένα τσουνάμι αποκαλύψεων γύρω από ιστορίες σεξουαλικής κακοποίησης ξεκίνησε μετά το δημοσίευμα των New York Times. Κεντρικό πρόσωπο ο «Μίδας του κινηματογράφου» Harvey Weinstein και πασίγνωστες σταρ του Χόλιγουντ, ανάμεσά τους η Gwyneth Paltrow και η Angelina Jolie. Ποια η εμπλοκή του Matt Damon.\nΤι πραγματικά προβλέπει ο νέος νόμος που ψηφίστηκε εν μέσω θύελλας την προηγούμενη εβδομάδα. Πώς επηρεάζει τη ζωή των διεμφυλικών, τι συμβαίνει στα υπόλοιπα κράτη της Ευρώπης, πώς απάντησε η Εκκλησία και τι ανακοίνωσε το Σωματείο Διεμφυλικών Ελλάδας.\nΌσοι από εσάς επιλέξουν λοιπόν να αγοράσουν την απλή έκδοση του ΘΕΜΑτος (2€) αυτήν την εβδομάδα παίρνουν :\n2.Το νέο περιοδικό ΠΡΩΤΟ ΘΕΜΑ ΣΤΑΥΡΟΛΕΞΟ 52 σελίδων με πρωτότυπα και αδημοσίευτα σταυρόλεξα και\nΈχεις και σταυρόλεξα!!\nΣτην παράσταση πρωταγωνιστούν : Βίκυ Σταυροπούλου στο ρόλο της γυναίκας της ζωής του, Τάσος Χαλκιάς, Λευτέρης Ελευθερίου, Χριστίνα Τσάφου, Ελένη Καρακάση, Μάκης Πατέλης. Μαζί τους ένας μεγάλος θίασος και 8-μελής ζωντανή ορχήστρα.\nΠεριμένω την ημέρα που οι εφημερίδες θα μας πληρώνουν τον ΕΝΦΙΑ. 😜😜😜. Ίσως ειναι ο μόνος τρόπος για να γλιτώσουν τα λουκέτα.


Τούρτα gianduja με φρούτα του δάσους!\nΤούρτα gianduja με φρούτα του δάσους, από τον Παναγιώτη Θεοδωρίτση και τις «Συνταγές Πάνος»!\nΜια τούρτα… χωρίς συνταγή… χωρίς δοσολογίες… έτσι απλά. Και όμως έγινε απίστευτα γευστική, και καταπληκτική!!\nΕίναι η δεύτερη φορά που φτιάχνω τούρτα στα πεταχτά… και πετυχαίνει!! Με υλικά που έχουν μείνει στο ψυγείο από περισσεύματα άλλων γλυκών. Και επειδή τίποτα δεν πετάμε.. έφτιαξα αυτή την υπέροχη τούρτα.\nΜια τούρτα λοιπόν που φτιάχτηκε χωρίς συνταγή, χωρίς ιδιαίτερα υλικά, απλά ανακάτευα υλικά με το μάτι, και με την φαντασία μου.\nΠαντεσπάνι από φιστίκι Αιγίνης.\nΜια λεπτή επίστρωση από:\nΣοκολάτα τζιαντούγια, πολτοποιημένα καραμελωμένα φουντούκια, πολτοποιημένα καραμελωμένα αλμυρά κάσιους, και κορν φλέικς. Είναι το καλύτερο κομμάτι της τούρτας, υπέροχο και τραγανό από τα κορν φλέικς, που ξεχωρίζει στο στόμα αφήνοντας μια υπέροχη γεύση και ευχαρίστηση.\nΜους από σοκολάτα πραλίνας φουντουκιού, σοκολάτα gianduja, και πολτοποιημένα καραμελωμένα φουντούκια.\nΜους από φρούτα του δάσους και φράουλες.\nΚαι τρίτη στρώση:\nΞανά με μους από σοκολάτα πραλίνας φουντουκιού, σοκολάτα gianduja, και πολτοποιημένα καραμελωμένα φουντούκια.\nΤέλος, επικάλυψη με γλάσο καραμέλας, (περίσσευμα) αναμειγμένο με μαύρη σοκολάτα υγείας.


«Αστραφτερή» θεατρική διάκριση για τους μαθητές του 5ου Δημοτικού Σχολείου Ξάνθης! - ΕΜΠΡΟΣ\nΑρχική ΚΟΙΝΩΝΙΑ «Αστραφτερή» θεατρική διάκριση για τους μαθητές του 5ου Δημοτικού Σχολείου Ξάνθης!\n«Αστραφτερή» θεατρική διάκριση για τους μαθητές του 5ου Δημοτικού Σχολείου Ξάνθης!\nΤο 1ο βραβείο «Καλύτερης Παρουσίασης» στους 18ους Θεατρικούς Μαθητικούς Αγώνες, απέσπασε το 5ο Δημοτικό Σχολείο Ξάνθης με την θεατρική παράσταση «Οδυσσεβάχ»\nΠαρών στην τελετή βράβευσης ο δήμαρχος, που εξήρε το έργο των μαθητών και το συμβολισμό της διάκρισής τους για την Ξάνθη\nΟ Δήμαρχος Ξάνθης συνεχάρη με θέρμη τους μικρούς ηθοποιούς, τους γονείς τους και τους εκπαιδευτικούς κ. Ράικο Σταύρο, την κ. Αναστασιάδου Ξανθίππη και την κ. Καρτσίδου Βασιλεία – Μαρία, για όλα αυτά που εμφύσησαν στα παιδιά μας, και για το μοναδικό «ταξίδι προς την Ιθάκη» που έζησαν.\n«Μπράβο στους εκπαιδευτικούς, μπράβο στους γονείς, μπράβο στα παιδιά! Συνεχίστε να βαδίζετε στα μαγικά μονοπάτια της ζωής και του θεάτρου που θα σας χαρίσουν ακόμα καλύτερα «έργα» στο μέλλον», τόνισε ο δήμαρχος σχετικά.\nΕτικέτες5ο Δημοτικό ΣχολείοΞάνθηΠρωτοσέλιδο\nΠροηγούμενο άρθρο «Διαβατήριες λαϊκές τελετουργίες και έθιμα του καλοκαιριού: από του Κλήδονα μέχρι τη λαϊκή λατρεία του κύκλου του Δεκαπενταύγουστου»\nΕπόμενο άρθρο Εγκρίθηκαν 2 θέσεις στη Διεύθυνση Δασών Ξάνθης


Renault Megane R.S. 275 Trophy R | Sτρίβειν\nPosted on 29 Μαρτίου 2015 23 Απριλίου 2015 by Κώστας Μπουλούκης\nΝτελίριο, τρέλα, ψυχασθένεια! Μόνο τέτοιες λέξεις μπορούν να περιγράψουν την ψυχική κατάσταση των υπεύθυνων για την κατασκευή αυτοκινήτων όπως το Renault Megane R.S. 275 Trophy R. Πως αλλιώς να δικαιολογηθεί η προσπάθεια να φτιάξουν το πιο σκληροπυρηνικό μπροστινοκίνητο που ‘γυρνάει’ στο Νίρμπουργκρινγκ κάτω από 8 λεπτά; Πήραν, λοιπόν ένα Megane RS, το ξεγύμνωσαν από τα πίσω καθίσματα μέχρι το ράδιο και τον κλιματισμό, ώστε να μειώσουν το βάρος. Άλλωστε, τι χρειάζονται αυτά τα περιττά μπιχλιμπίδια; Πίσω καθίσματα και βλακείες! Σ’εκείνον το χώρο μπαίνουν άνετα 4 ζαντολάστιχα για να πας στην πίστα να τους βγάλεις τα λινά!\nΕκτός από το ελάφρωμα του Megane, έγιναν πολύ πιο ουσιαστικά πράγματα που αφορούν στην απόδοσή του. Στο δίλιτρο τουρμπάτο μοτέρ, ανέβασαν την ισχύ στα 275 άλογα, τοποθέτησαν ρυθμιζόμενη ανάρτηση τύπου coilover και δημιούργησαν μια μουσική σύνθεση με μαέστρο την εξάτμιση τιτανίου από τη γνωστή εταιρεία Akrapovic. Τα φρένα είναι πιο μεγάλα και ελαφριά, ενώ ακόμα και η μπαταρία έχασε βάρος. Τέλος, για να ολοκληρωθεί το πακέτο, τα ημισλίκ Michelin Pilot Sport Cup 2 ταιριάζουν κουτί στις 19άρες ζάντες. Όλα τα παραπάνω ακούγονται σαν λίστα από πράγματα που δεν πρέπει να ξεχάσεις να βάλεις στο αγωνιστικό σου αυτοκίνητο για να πας καλά στον αγώνα της Κυριακής!\nΑυτό σημαίνει ότι ο αγοραστής του Megane R.S. Trophy R, θα πρέπει να κάνει κάποιες θυσίες όταν θα οδηγεί χαλαρά στους δρόμους. Ίσως να χρειαστεί ένα μαξιλαράκι για τη μέση, ένα ανεμιστηράκι για το καλοκαίρι και ίσως ένα φορητό mp3! Σίγουρα, όμως, θα αποζημιωθεί σε στροφές στο βουνό ή ακόμα καλύτερα σε μια πίστα. Το διαφορικό περιορισμένης ολίσθησης σε βοηθάει να ξεχάσεις –σχεδόν- την καταστροφική υποστροφή και δίνει την εντύπωση ενός αυτοκινήτου που έχει απεριόριστα περιθώρια πρόσφυσης ακόμα κι αν μπείς πιο νωρίς στο γκάζι πάνω στη στροφή. Στην περίπτωση που κουβαλάει περισσότερα km/h, η υποστροφή στην είσοδο μετατρέπεται σε μια ελεγχόμενη υπερστροφή που σίγουρα σε βγάζει απ’τη δύσκολη θέση να υποστρέψεις μέχρι τον τοίχο, αλλά δίνει και χαμόγελα στον οδηγό.\nΗ κατασκευή του περιορίζεται στα 250 κομμάτια συνολικά και σίγουρα δεν το λές φθηνό. Παρ’όλα αυτά, είναι ο παράδεισος των μπροστινοκίνητων. Θα το αγόραζε κάποιος, όχι για να βολτάρει την οικογένειά του, αλλά για να ξεσπάσει πηγαίνοντάς το στα όρια. Φτιάχτηκε για να πηγαίνει ‘στην τσίτα’, αρρωσταίνει στη χαλαρή οδήγηση. Αυτό είναι το νόημα. Κάποιοι κατασκευαστές ψάχνουν πόσο μπορούν να μειώσουν τις εκπομπές ρύπων. Η Renault και η Seat ψάχνουν πόσο μπορούν να μειώσουν τον χρόνο τους στην ‘πράσινη κόλαση’ του Νίρμπουργκρινγκ, ανταλλάζοντας ταχύτερους γύρους. Μάχονται για να εξελίξουν το καλύτερο, πιο hardcore χάτσμπακ και αξίζει τρομερά αυτή τους η προσπάθεια. Ευτυχώς, η κατάληψη από τα ηλεκτροκίνητα αυτοκίνητα-ρομπότ αργεί ακόμα! Υπάρχουν αυτοκίνητα που οδηγούνται με πάθος.


Moribund - XGamers.gr\n22 Μαρτίου 2017 22 Μαρτίου 2017 Πάνος Αλεξόπουλος 0 Σχόλια\nΤο Moribund είναι ένα απλό παιχνίδι. Τόσο απλό που γίνεται σχεδόν αυτόματα καλό. Αρένες δυο διαστάσεων για 4 άτομα, 2 όπλα, μερικά power ups και παγίδες. That’s it.\nΓια όσους δεν κατάλαβαν, πρόκειται για ένα ταχύτατο local multiplayer brawling παιχνίδι για 2 έως 4 άτομα. Σκοπός του παιχνιδιού να διαμελίσουμε τους άλλους πριν το κάνουν αυτοί σε εμάς. Πως γίνεται αυτό; Ρίχνουμε με το ένα όπλο μέχρι να μπουν σε κατάσταση “ζάλης” δεμένοι στο περιβάλλον και τότε φορτίζουμε το καμάκι και πυροβολούμε. Σίγουρος θάνατος, σίγουρος πόντος. Μόνο που οι άλλοι 2 αντίπαλοι θα θέλουν το ίδιο. Τα διάφορα power ups προσθέτουν πραγματάκια όπως ανατινασόμενα καμάκια και αν λάβουμε υπόψιν και τους κινδύνους που ελλοχεύουν στις πίστες… το καμός. Το μόνο παράπονο είναι η μηδαμινή ποικιλία σε όπλα. Όλοι οι χαρακτήρες έχουν ακριβώς τα ίδια που ναι μεν δίνει ίσες ευκαιρίες αλλά αφαιρεί από το fun factor.\nΗ αλήθεια είναι πως δεν υπάρχουν πολλά πράγματα να ειπωθούν. Το παιχνίδι παραείναι απλό, όπως είπαμε. Υπάρχει ένα single player mode αλλά δεν είναι ο στόχος να κρατήσει τον παίχτη έτσι. Μάλλον είναι περισσότερο για εξάσκηση. Στα multi modes έχουμε Free for All και Team Battle. Προσωπικά βρήκα και τα δύο το ίδιο διασκεδαστικά, μιας και μετά από λίγα ματσάκια σε ομάδα θες να ξεκοιλιάσεις το συμπαίχτη σου. Αυτό που μας έκανε να λέμε “έλα, άλλον ένα γύρο” ήταν η ταχύτητα και η καμπύλη εκμάθησης του Moribund. Όπως έλεγε η διαφήμιση “μια στιγμή να το μάθεις, μια ζωή να το κατακτήσεις” (or something). Κάθε γύρος είναι και ένα μάθημα, και κάθε φορά σκέφτεσαι τι έκανες λάθος και πως τώρα έχεις το πλεονέκτημα. Εθισμός.\nΤεχνικά το παιχνίδι ρέει καλά, χωρίς προβλήματα και κολλήματα. Τα γραφικά είναι τόσο-όσο, το ίδιο και τα ηχητικά εφέ. Ο χειρισμός είναι by default για χειριστήριο αν και το πληκτρολόγιο θα την κάνει τη δουλειά για 2 άτομα – όπως παλιά, στο mame32, αλλά ως εκεί.\nΚλείνοντας αυτό το σύντομο review, το Moribund ξύπνησε στην παρέα μας αίσθηση SSBB, στο πιο απλοποιημένο. Ένα τσακ παραπάνω επιλογές και θα ήταν αριστούργημα.\nΓρήγορο και απλό gameplay\nΤο gamepad θεωρείται απαραίτητο\n← Tegra X1 “φοράει” εν τέλει το Nintendo Switch\nΚαι επισήμως Destiny 2! →\n8 Δεκεμβρίου 2017 Πάνος Αλεξόπουλος 0\n25 λεπτά gameplay από το Deus Ex: Mankind Divided\n19 Ιουνίου 2015 Νίκος Μπούγας 0\nΑυτή ειναι η συλλεκτική του Skyrim!\n8 Αυγούστου 2011 8 Αυγούστου 2011 Νίκος Μπούγας 3


Επειδή τα γούστα ποικίλλουν και κάποια κορίτσια μπορεί να μην είναι λάτρεις των κλασικών, κοριτσίστικων χόμπι, το πιθανότερο είναι να προτιμούν κάποιες ασχολίες που παραδοσιακά- και μάλλον εσφαλμένα- θεωρούμε ότι είναι «αγορίστικες». Tο μπάσκετ και το ποδόσφαιρο είναι μερικές από αυτές. Αν σκέφτεστε ότι δεν ταιριάζουν σε μικρές «κυρίες», μάλλον θα πρέπει ν' αλλάξετε γνώμη. Το κορίτσι, μέσω αυτών, σκληραγωγείται, ενώ συμμετέχοντας μέσα σε μια ομάδα, κοινωνικοποιείται πολύ πιο εύκολα. Παράλληλα, μαθαίνει τι πραγματικά σημαίνει νίκη και τι ήττα μέσα από τους αγώνες και καταλαβαίνει ότι αυτό που πραγματικά έχει σημασία δεν είναι πάντα το αποτέλεσμα, αλλά το να ξέρει ότι προσπάθησε και έδωσε τον καλύτερό της εαυτό. Εξάλλου, το να είναι κανείς δυναμικός δεν σχετίζεται με το να είναι πάντα νικητής αλλά με το να προσπαθεί να είναι.\nΓια τις πιο καλλιτεχνικές φύσεις και για τα κορίτσια που δεν προτιμούν τη φυσική άσκηση, η μουσική είναι η ιδανική επιλογή. Όπως και κάθε άλλη μορφή τέχνης, έτσι και αυτή εξυψώνει την ψυχή. Η εκμάθηση ενός μουσικού οργάνου, το οποίο θα επιλέξει η ίδια ή η συμμετοχή σε μια χορωδία θα ενισχύσει τη δυναμικότητά της και θα την κάνει να πιστέψει στον εαυτό της και στις ικανότητές της. Επιπλέον, η ενασχόλησή της μ΄αυτήν μπορεί να την βοηθήσει ακόμα και στην πρόοδό της στο σχολείο. Σύμφωνα με έρευνες, όσα παιδιά μαθαίνουν ένα μουσικό όργανο, έχουν καλύτερες επιδόσεις στα μαθηματικά, λόγω της πειθαρχίας και της συγκέντρωσης που απαιτούν και τα δύο. Αν, μάλιστα, της αρέσουν τα πιο ασυνήθιστα μουσικά όργανα, όπως τα ντραμς ή η ηλεκτρική κιθάρα, τα οποία κυρίως απευθύνονται σε και αυτά σε άντρες, μην την καταπιέσετε. Αφήστε τη άφοβα να το τολμήσει!


Επίσκεψη Βασίλη Κικίλια στην εφημερία του ΝΙΜΤΣ\nΟ Υπουργός Υγείας συνομίλησε με το υγειονομικό προσωπικό και με ασθενείς\nΤο στρατιωτικό Νοσοκομείο ΝΙΜΤΣ το οποίο συνεφημερεύει με το ΓΝΑ «Ιπποκράτειο» και με το Θεραπευτήριο «Ερρίκος Ντυνάν», επισκέφθηκε το βράδυ της Παρασκευής (26/3) ο Υπουργός Υγείας Βασίλης Κικίλιας.\nΟ Υπουργός Υγείας συνομίλησε με το υγειονομικό προσωπικό και με ασθενείς που περίμεναν να εξεταστούν στην εφημερία και πραγματοποίησε συνάντηση με τη διοίκηση του Νοσοκομείου.\nΣύμφωνα με το υπουργείο Υγείας, οι γιατροί, οι νοσηλευτές και όλο το προσωπικό των δημοσίων, των στρατιωτικών και των ιδιωτικών κλινικών δίνουν καθημερινά, όλοι μαζί, τη μάχη τους ενάντια στην πανδημία και κρατούν το ΕΣΥ όρθιο.\nΆμπαλος καλαθοσφαιριστής. Πήγες στην εφημερία του Ευαγελισμού; Μην πάς γιατί θα πέσει πολύ τάπα..........\nΝα αναλάβει άμεσα η υπεύθυνη αριστερά με τόν σ\nΚικιλιας, ψηλος και αχαρις!!\nΚάθετα σε απόσταση ασφαλείας από το νοσοκομείο. Δε θέλει να δει πώς κατάντησαν το ΕΣΥ. Με τον υπάλληλο των μεγαλοκλινικαρχών τον Κούλη.\nΚικίλια για μια άλλη φορά έκανες «βήματα» ,την τεχνική ποινή σου από το λαό την έφαγες κοιτά λοιπόν να μαζευτείς γιατί ο κόσμος δεν τρώει πια σανό\nΠΑΝΕ ΣΕ ΚΟΤΕΡΟ\nΡε Κικίλια!!! Τι τα θες νοσοκομεία;;;; Δεν πηρατε μαθηματα απο τον αριστεροχλιδατο χαβαλετζη ΤΣΙΠΡΑΚΟ!!! Εκαψε 100 ανθρώπους και πηγε στα γουστα με κοτερα, πουρα, σαμπανιες!!! Στα δυσκολα πρεπει να ξεσκατε και λιγο!!!!\nΝά αναλάβει άμεσα ο ΣΥΡΙΖΑ με επικεφαλή τον κ Τσίπρα για να τελειώνουμε με την αναλγητη δεξιά παρένθεση και να λυθούν όλα τα προβλήματα.\n@με επικεφαλή Τσίπρα\nθαψει πολλους ακομα.Ξεκουραση μετα\nΚικίλιας για Παγκόσμια Ημέρα Καπνίσματος: Κόβουμε τις κακές συνήθειες


ARCHIVE OF GREEK CLASSICAL COMPOSERS: 11/01/2019 - 12/01/2019\nΣυναυλία της Αγγέλικας Παπανικολάου με έργα για πιάνο από το ΑΕΜΘΤ (Αίθουσα Ν. Σκαλκώτας, 7/11/2019)\nΣτις 7/11/2019 στο πλαίσιο ιατρικού συνεδρίου θα πραγματοποιηθεί συναυλία της πιανίστα Αγγέλικας Παπανικολάου με έργα για πιάνο Ελλήνων και ελληνικής καταγωγής μουσουργών που έζησαν στην ευρύτερη περιοχή των Βαλκανίων (19ος-20ός αι.). Τα έργα της συναυλίας ανήκουν στο ενοποιημένο Αρχείο Ελλήνων Μουσουργών Θωμά Ταμβάκου (Α.Ε.Μ.Θ.Τ.) – Αρχείο Ελληνικής Μουσικής (ΑΕΜ) του Γιώργου Κωνστάντζου. Ερμηνεύθηκαν δημόσια για πρώτη φορά από την Αγγέλικα Παπανικολάου στις 29/10/2019 στην Μεγάλη Μουσική Βιβλιοθήκη «Λίλιαν Βουδούρη» στο Μ.Μ.Α. στο πλαίσιο της διάλεξης του Θ. Ταμβάκου για τους Έλληνες μουσουργούς των Βαλκανίων.\nΝΙΚΟΣ ΣΚΑΛΚΩΤΑΣ ΕΠΙΣΗΜΗ ΔΙΣΚΟΓΡΑΦΙΑ (ανάρτηση στην ιστοσελίδα του ΙΑΝΟΥ)\nΣτην επίσημη ιστοσελίδα του βιβλιοπωλείου ΙΑΝΟΣ αναρτήθηκε η παρουσίαση του βιβλίου "ΝΙΚΟΣ ΣΚΑΛΚΩΤΑΣ. ΕΠΙΣΗΜΗ ΔΙΣΚΟΓΡΑΦΙΑ (1929-2019)"\nΑναρτήθηκε από THOMAS TAMVAKOS στις 8:09 π.μ. Δεν υπάρχουν σχόλια:\nΣυναυλία της Αγγέλικας Παπανικολάου με έργα για πι...\nΝΙΚΟΣ ΣΚΑΛΚΩΤΑΣ ΕΠΙΣΗΜΗ ΔΙΣΚΟΓΡΑΦΙΑ (ανάρτηση στην...


Ιδέες για παιχνίδι στο σπίτι με παιδιά προσχολικής ηλικίας | paidorama.com\nΙδέες για παιχνίδι με τα μικρά σας\nΣε αυτό το άρθρο σας έχω μερικές ιδέες για παιχνίδι με τα μικρά σας που θα διασκεδάσει εκείνα αλλά και εσάς…\nΒγάλε έξω χρώματα, χαρτιά, πλαστελίνες, κόλλες, χαρτόνια και ό,τι άλλο μπορείς να σκεφτείς. Κάθισε με το μικρό σου στο τραπέζι και ξεκινήστε να δημιουργείτε. Ζήτα τη βοήθεια του και τη γνώμη του. Άφησέ το να σε καθοδηγήσει.\nΗ φαντασία των παιδιών είναι αστείρευτη. Προσποιηθείτε ότι είστε ζώα στη ζούγκλα και κάντε μια ιστορία μαζί του. φανταστείτε τη ζούγκλα, τη φύση γύρω σας. Μπορείτε να κάνετε ιστορίες με πριγκίπισσες ή σουπερ ήρωες. Φτιάξτε ιστορίες με κάστρα, πειρατές , αεροπλάνα, δεινόσαυρους και ό,τι άλλο μπορείτε να φανταστείτε.\nΚάντε μερικές δουλειές μαζί.\nΕπιτρέψτε του να σκουπίσει μαζί σας, να σας βοηθήσει να στρώσετε το τραπέζι. Τα παιδιά λατρεύουν να μας βοηθάνε και να κάνουν τις δουλειές των μεγάλων.\nΤα παιδιά αγαπούν τη φύση. Βγείτε μαζί του στο μπαλκόνι ή στον κήπο. Παρατηρήστε τα λουλούδια, τα φύλλα, τα έντομα. Παίξτε έξω μαζί του με μια μπάλα, ή δείξτε του πώς να φυσάει για να βγουν σαπουνόφουσκες.\nΜάθε του καινούρια πράγματα.\nΤα παιδιά θέλουν να μαθαίνουν καινούρια πράγματα. Μάθε του τα χρώματα, τα σχήματα παίζοντας μαζί του ή μέσα από τραγουδάκια.\nΑν πάλι θέλεις να κάνεις κάτι μαζί του και αυτό δεν συνεργάζεται με όλα τα παραπάνω απλά ακολούθησέ το και παρατήρησε τι κάνει, όταν καταλάβει ότι είσαι διαθέσιμος θα έρθει να παίξετε μαζί.\nΑκόμη αν θα σας ενδιέφερε μπορείτε να δείτε περισσότερα παιχνίδια για κορίτσια εδώ.


Τι έγινε με τα sms για τους εμβολιασμούς - Ποιοι ακυρώθηκαν και γιατί - Πολιτική | News 24/7\nΤι έγινε με τα sms για τους εμβολιασμούς - Ποιοι ακυρώθηκαν και γιατί\nΑκυρωτικά sms έλαβαν πολλοί γεννηθέντες το 1991 που έσπευσαν να δηλωθούν στην πλατφόρμα των εμβολίων. Τι συνέβη και ποια είναι η λύση.\nnews247 27 Απριλίου 2021 17:14\nΑκυρωτικά SMS έλαβαν αρκετοί γεννημένοι το 1991, που έκλεισαν ραντεβού για τον εμβολίασμό τους με το σκεύασμα της AstraZeneka.\nΤο πρόβλημα προέκυψε καθώς το σύστημα διάβασε όχι την χρονιά γέννησης, αλλά την ημερομήνια και καθώς οι συγκεκριμένοι δεν είχαν συμπληρώσει την 30ετία, έλαβαν εκ των υστέρων ακυρωτικό sms.\nΣύμφωνα με το υπουργείο Υγείας, όσοι έλαβαν ακυρωτικά SMS ήταν ελάχιστοι και τα ραντεβού τους θα επαναπρογρομματιστούν, καθώς το θέμα φέρεται να έχει αντιμετωπιστεί.\nΠΕΡΙΣΣΟΤΕΡΑ: Εμβόλιο κορονοϊού, Εμβόλιο Astrazeneca, Κυριάκος Πιερρακάκης


Η αυλαία του 4ου πανελλήνιου Διαγωνισμού έπεσε χαρίζοντας χαμόγελα αισιοδοξίας για το μέλλον\nΤέλος τα παιδιά του Λυκείου παρουσίασαν ολοκληρωμένα Projects με θέμα την αειφόρο ανάπτυξη και επιχειρηματικότητα. Οι κατασκευές αφορούσαν έτοιμες λύσεις για παραγωγή καθαρής ηλεκτρικής ενέργειας, έξυπνα σπίτια, κλπ. Για πρώτη φορά μελέτησαν την βιωσιμότητα του project.\nΕυχαριστούμε τον Δήμαρχο Ηρακλείου κ. Βασίλη Λαμπρινό, όσο και τους Αντιδημάρχους κ. κ. Πέτρο Ινιωτάκη και Κωνσταντίνο Βαρδαβά για την διάθεσή των εγκαταστάσεων, την υποστήριξη για την διοργάνωση του περιφερειακού διαγωνισμού όσο και για την διαμεσολάβησή τους ώστε να γίνουν εφικτά όλα τα παραπάνω.\nTag:4ο πανελλήνιος διαγωνισμός, αυλαία, εκπαιδευτική ρομποτική\nΜετά από τέσσερις μέρες συγκλονιστικών ερμηνειών, το 6ο Μαθητικό Φεστιβάλ αρχαίας Γόρτυνας έλαβε τέλος 4η μέρα του Μαθητικού Φεστιβάλ, και σειρά είχε το 3ο δημοτικό...


ΑΛΚΥΟΝΙΔΑ- ΣΗΜΕΡΑ: ΜΕΓΑΛΗ ΕΚΔΗΛΩΣΗ ΤΙΜΗΣ ΣΤΟΝ ΦΙΝΤΕΛ ΚΑΣΤΡΟ ΚΑΙ ΑΛΛΗΛΕΓΓΥΗΣ ΣΤΗ ΣΟΣΙΑΛΙΣΤΙΚΗ ΚΟΥΒΑ - ΚΥΡΙΑΚΗ 4-12-16 ~ Κίνημα ΔΕΝ ΠΛΗΡΩΝΩ\nΑΛΚΥΟΝΙΔΑ- ΣΗΜΕΡΑ: ΜΕΓΑΛΗ ΕΚΔΗΛΩΣΗ ΤΙΜΗΣ ΣΤΟΝ ΦΙΝΤΕΛ ΚΑΣΤΡΟ ΚΑΙ ΑΛΛΗΛΕΓΓΥΗΣ ΣΤΗ ΣΟΣΙΑΛΙΣΤΙΚΗ ΚΟΥΒΑ - ΚΥΡΙΑΚΗ 4-12-16\nΣΤΗ ΣΗΜΕΡΙΝΗ ΕΚΔΗΛΩΣΗ ΘΑ ΠΑΡΕΥΡΕΘΕΙ ΑΝΤΙΠΡΟΣΩΠΕΙΑ ΤΟΥ ΚΙΝΗΜΑΤΟΣ ΔΕΝ ΠΛΗΡΩΝΩ\nΛΑΒΑΜΕ ΤΟ ΑΚΟΛΟΥΘΟ MAIL ΑΠΟ ΤΟΝ ΠΟΛΙΤΙΣΤΙΚΟ ΣΥΛΛΟΓΟ Χοσέ Μαρτί\nΕπόμενες εκδηλώσεις τιμής στον Φιντέλ Κάστρο - αλληλεγγύης με τη σοσιαλιστική Κούβα\nΣτις 3μ.μ. θα μιλήσει ο ΠΡΕΣΒΗΣ ΤΗΣ ΚΟΥΒΑΣ Οσβάλντο Κομπάτσο Μαρτίνες. Θα ακολουθήσουν χαιρετισμοί από τις οργανώσεις αλληλεγγύης, φορείς κ.ά.\nΗ φωτογραφία από τη σημερινή επίσκεψη αντιπροσωπείας του Κινήματος Δεν Πληρώνω στην πρεσβεία της Κούβας. Δεύτερος από αριστερά ο πρέσβης της Κούβας\nΟ Πολιτιστικός Σύλλογος Χοσέ Μαρτί συμμετέχει και καλεί...\nόλους τους φίλους/φίλες να παρευρεθούν στις εκδηλώσεις αυτές. Η παρουσία μας ας αποτελέσει φόρο τιμής στη μνήμη και το έργο του μεγάλου επαναστάτη, αλλά και μήνυμα αλληλεγγύης με τον κουβανικό λαό που τις μέρες αυτές επαναβεβαιώνει τη δέσμευσή του στον δρόμο της ανεξαρτησίας και του σοσιαλισμού.\n· Επίσης, στα πλαίσια του ανοίγματος ΒΙΒΛΙΟΥ ΣΥΛΛΥΠΗΤΗΡΙΩΝ στην Πρεσβεία της Κούβας σας καλούμε να δώσουμε όλοι μαζί το παρόν το Σάββατο 3/12 στις 11 π.μ.\n(Το βιβλίο συλλυπητηρίων θα παραμείνει ανοιχτό Δευτέρα 28/11 έως Σάββατο 3/12 09.00 – 18.00 και την Κυριακή 4/12, 09.00 – 12.00.)\n· Στον κινηματογράφο Αλκυονίδα 2-7/12 θα προβάλλονται κουβανικού ενδιαφέροντος ταινίες κάθε απόγευμα δωρεάν.\nΑκολουθεί το μήνυμα του Συλλόγου προς τον Πρέσβη της Κούβας:\nΕμείς οι φίλοι της Κούβας καλούμαστε να διαψεύσουμε, για άλλη μία φορά, τις φωνές της υπονόμευσης και της ηττοπάθειας που, εδώ και δεκαετίες, δεν σταματούν να αναγγέλλουν το υποτιθέμενο τέλος της Κουβανικής Επανάστασης, ταυτόχρονα με το φυσικό θάνατο του αδιαμφισβήτητου ηγέτη της. Καλούμαστε, επίσης, να δυναμώσουμε την αλληλεγγύη μας στο πλευρό του κουβανικού λαού.\nCategories: ΚΟΥΒΑ, ΚΟΥΒΑΝΙΚΗ ΠΡΕΣΒΕΙΑ, ΦΙΝΤΕΛ ΚΑΣΤΡΟ


16ο Συνέδριο ΟΛΜΕ 30/6-3/7/2013 - ΑΝΤΙΤΕΤΡΑΔΙΑ της Εκπαίδευσης\nΒρίσκεστε εδώ: Αρχική Ανακοινώσεις Εκπαιδευτικός Όμιλος - Αντιτετράδια της εκπαίδευσης 16ο Συνέδριο ΟΛΜΕ 30/6-3/7/2013\n16ο Συνέδριο ΟΛΜΕ 30/6-3/7/2013\nΔημιουργηθηκε στις Παρασκευή, 05 Ιουλίου 2013 22:46\nΜε τη συντριπτική υπερψήφιση των θέσεων των Αγωνιστικών Παρεμβάσεων - Συσπειρώσεων - Κινήσεων και την εντυπωσιακή εκλογική τους άνοδο (50%), έληξε το 16ο συνέδριο της OΛΜΕ. Το 16ο συνέδριο (437 σύνεδροι) διεξήχθη κάτω από μια διπλή σκιά: Την πρόταση για απεργία στις εξετάσεις που συνάντησε την επιστράτευση της ΝΔ και την προδοσία του ΣΥΡΙΖΑ στην εκπαίδευση και αφετέρου κάτω από το φάσμα των μετακινήσεων - απολύσεων που ζητάει η τρόικα και εκτελεί πειθήνια η κυβέρνηση.\nΑπό την αρχή φάνηκε η εχθρότητα της ηγεσίας της ΔΑΚΕ μπροστά σ' ένα κοινό που αναφερόταν στην αριστερά, ο τρόμος της ΠΑΣΚΕ ύστερα από το εκλογικό γκρέμισμα και την πολιτική αποσάρθρωσή της, η προσπάθεια τσιμενταρίσματος του ΠΑΜΕ και η νέα αυτοπεποίθηση των Παρεμβάσεων μέσα στις οποίες δρουν δυναμικά οι σύντροφοι/ισσες του Εκπαιδευτικού Oμίλου.\nΔιαφωνούμε ριζικά και αρχειακά με όσους ακόμα κι όταν φοράνε αριστερές φανέλες προσπαθούν να υποτιμήσουν συλλήβδην συνέδρια εργαζομένων ως γραφειοκρατικά. Tο συνέδριο της OΛΜΕ παρακολουθούσαν επί τρεις μέρες, πάνω από 500 εκπαιδευτικοί και πολλοί περισσότεροι αυτό της ΔOE.\nΥπάρχει μια δημοκρατική κουλτούρα στους εκπαιδευτικούς, νεαρό δυναμικό και πυκνές εξελίξεις που βοηθούν στο ανέβασμα της ποιότητας στην αντιπαράθεση. Αυτό άλλωστε φάνηκε και στο 16ο συνέδριο της OΛΜΕ.\nΤρία ήταν τα επίμαχα ζητήματα που απασχόλησαν το συνέδριο:\nΗ αποτίμηση της απεργίας που δεν έγινε.\nΤο ζήτημα των απολύσεων - μετακινήσεων - μετατάξεων και\nΤο θέμα του προγράμματος δράσης.\nΚαι στα τρία υπήρξε με πολιτικούς όρους σφοδρή αντιπαράθεση, ενώ το λόγο πήραν και δεκάδες νέοι σύνεδροι, αναδείχνοντας γλαφυρά, βιωματικά αλλά και πολιτικά το εύρος της κυβερνητικής επίθεσης.\nΑπό την αρχή φάνηκε ότι οι Συνεργαζόμενες Εκπαιδευτικές Κινήσεις (ΣΥΡΙΖΑ) ήθελαν να διαχειριστούν τα ζητήματα, κρύβοντας την ουσία κάτω από διαδικαστικά χαλιά. Αυτό το γάντι σήκωσαν οι σύνεδροι των Παρεμβάσεων, αφού η ΔΑΚΕ-ΠΑΣΚΕ προτίμησαν τη φυγομαχία (αποχώρησαν την τρίτη μέρα) και το ΠΑΜΕ αποσύρθηκε σιωπηλά σε ρόλο θεατή (έμεινε στο συνέδριο «ωσεί παρόν»).\nOι σύνεδροι των Παρεμβάσεων με εμφανέστατα ανανεωμένο το ηλικιακό προφίλ τους έδωσαν τον τόνο και το στίγμα της συγκυρίας. Πρώτον υπερασπίζοντας (μόνο αυτοί) την απεργία, δεύτερον επικεντρώνοντας στις απολύσεις - επιστράτευση, τρίτον εμφανίζοντας ένα ολοκληρωμένο πρόγραμμα δράσης και τέταρτον προτείνοντας λεπτομερειακά και σχολαστικά θέσεις για το σύνολο των εκπαιδευτικών προβλημάτων.\nΣ' αυτό το πλαίσιο ο Εκπαιδευτικός Όμιλος παρουσίασε και μοίρασε πλούσιο υλικό (διακήρυξη και δεκάδες προκηρύξεις), πήραν το λόγο τα μέλη του και εξέλεξε στο νεο Δ.Σ. της OΛΜΕ τον σ. Χρήστο Σόφη.\nOι Παρεμβάσεις την τελευταία ημέρα, βλέποντας τη νέα δεξιά απόκλιση των ΣΥΝΕΚ (συμμαχία με τη ΔΑΚΕ), πίεσαν και κατόρθωσαν να υιοθετηθεί από το συνέδριο ένα πρόγραμμα θέσεων 14 σημείων και το πρόγραμμα δράσης τους.\nΕίναι αξιοσημείωτο ότι τα ΣΥΝΕΚ (ΣΥΡΙΖΑ) και η ΔΑΚΕ (ΝΔ) συμπλέοντας με τα υπολείματα της ΠΑΣΚE κατόρθωσαν να αφαιρέσουν από το πολιτικό πλαίσιο τη θέση για έξοδο από την ΕΕ και το ΝΑΤO, δείχνοντας έτσι τα πολιτικά τους πιστεύω. Ωστόσο αυτό ήταν μια πύρρειος νίκη για την ηγεσία των ΣΥΝΕΚ (ΣΥΡΙΖΑ), αφού στη συνέχεια αναγκάστηκε κάτω από την πίεση των γεγονότων και την αποχώρηση της Δεξιάς να ψηφίσει τις θέσεις των Παρεμβάσεων. Πρόκειται για απύθμενο φαρισαϊσμό και διπλοπροσωπία, την οποία θα πληρώσει στο μέλλον.\nΤα ΣΥΝΕΚ παρ' ότι αναδείχτηκαν πρώτη δύναμη (126 ψήφοι) χρεώνονται την πολιτική τρικλοποδιά της απεργίας που δεν έγινε, το προεδρείο στην OΛΜΕ με τη ΔΑΚΕ, και όλα τα «στρογγυλέματα» ακόμα και σε θέσεις αιχμής.\nΣε ό,τι αφορά στο πρόγραμμα δράσης το συνέδριο αποφάσισε:\nΝα μετατρέψει το συνέδριο σε «διαρκές» και να κρατήσει ανοιχτές όλες τις διαδικασίες βάσης (ΕΛΜΕ, σύλλογοι, επιτροπές) για το θέμα των απολύσεων.\nΝα γίνουν Γ.Σ. το πρώτο δεκαήμερο του Σεπτέμβρη, και\nΝα προταθεί παρατεταμένος αγώνας με τη μορφή απεργίας και σε συνεννόηση με άλλους κλάδους, ώστε να πιεστεί πολιτικά η κυβέρνηση για το ζήτημα των απολύσεων.\nΝα γίνουν συγκεντρώσεις - συνελεύσεις - καταλήψεις δημόσιων κτιρίων όταν θα ανακοινωθεί η πρώτη απόλυση.\nΦυσικά τα παραπάνω είναι μια εξαγγελία. Μένει να υλοποιηθεί με μαζικούς όρους. Η επιστράτευση εξακολουθεί να βρίσκεται σα θηλιά στο λαιμό των καθηγητών, ενώ η τρομοκρατία των διώξεων καλά κρατεί.\nΌμως το 16ο συνέδριο της OΛΜΕ πήρε ορισμένες αποφάσεις που είναι και ορθές και αξιοποιήσιμες. Μένει στην πραγματική συνδικαλιστική αριστερά να τις θέσει σε τροχιά κίνησης. O αντίπαλος δείχνει τα δόντια του. Το 16ο συνέδριο «λέει» ότι μπορούμε να αμυνθούμε.


Δερμοαπόξεση με Μικρο-Κρυστάλλους – ΚΑΛΛΙΣΤΟΝ\nΤο IONTO-COMED εκτοξεύει από την ειδική Diamond κεφαλή του χιλιάδες μικροκρυστάλλους που καθαρίζουν απαλά το δέρμα μας, διώχνουν τα νεκρά κύτταρα της επιδερμίδας μας, και κάνουν βαθύ καθαρισμό αφαιρώντας τα μαύρα στίγματα και μειώνοντας τους ανοιχτούς πόρους\nΤι πετυχαίνουμε με την Δερμοαπόξεση;\nΠως γίνεται η δερμοαπόξεση με κρυστάλλους\nΑφού σκουπίσουμε πολύ καλά την περιοχή ακολουθεί ένα είδος μηχανικού peeling με τη βοήθεια της ειδικής συσκευής Ionto-Comed.\nΠοιές είναι οι κύριες ενδείξεις της Δερμοαπόξεσης;\nΕνδείκνυται για γυναίκες & άντρες οποιασδήποτε ηλικίας\nΣε όλες τις περιπτώσεις θαμπού και κουρασμένου δέρματος, ανεξαρτήτως ηλικίας\nΣε ακμή και ουλές ακμής\nΛιπαρότητα και σμηγματόρροια\nΣε ποιές περιπτώσεις αντενδεικνυται η θεραπεία;\nΣτις παθήσεις της επιδερμίδας όπως έρπης, έκζεμα, δερματίτιδα ή δερματοπαθειες που εμφανιζουν το φαινόμενο Koebner\nΚατά τη χρήση ρετινοειδών τους τελευταίους 6 μήνες.\nΌταν έχει γίνει χρήση δυνατών απολεπιστικών κατά το προηγούμενο 2μηνο\nΧρειάζονται ειδικές προφυλάξεις μετά την εφαρμογή;\nΣυνιστάται στην περιοχή εφαρμογής να μην τοποθετούνται, για 2-3 ημέρες, κρέμες νυκτός ρετινόλης ή αντίστοιχα προϊόντα, παρά μόνο ενυδατικές κρέμες και να αποφευγεται το μακιγιαζ.\nΣτην περίπτωση που είναι απαραίτητο το μακιγιάζ έχουμε την δυνατότητα να το κάνουμε στο ιατρείο αμέσως μετά τη συνεδρία με ειδικά προϊόντα μακιγιάζ που δε φράσσουν τους πόρους αλλά έχουν και αντιφλεγμονώδεις ιδιότητες καθώς για πλήρη κάλυψη και προφύλαξη.\nΟ αριθμός των συνεδριών που απαιτείται εξαρτάται από την περίπτωση. Μία μόνο συνεδρία αρκεί για μια άμεσα λαμπερή, καθαρή από ρύπους και σμήγμα αλλά ταυτόχρονα ξεκούραστη επιδερμίδα.\nΜε ποιες θεραπείες συνδιαζονται;\nRF – ραδιοσυχνότητες- Η θεραπεία σύσφιξης Ultrasound – RF θα πρέπει να διενεργείται σε καθαρό δέρμα και συνιστάται καλός καθαρισμός αυτού με δερμοαπόξεση πριν την εφαρμογή του.\nPeelings (Αν κατά την ίδια συνεδρία συνδυαστεί το χημικό peeling με την δερμοαπόξεση (καθαρισμός), θα πρέπει να χρησιμοποιηθεί ένας ήπιος χημικός παράγοντας του τύπου του μανδελικού ή γλυκολικού οξέος).\nΜεσοθεραπεία προσώπου: Η μεσοθεραπεία προσώπου μπορεί να εφαρμοστεί αμέσως μετά τον καθαρισμό του προσώπου με δερμοαπόξεση και ενισχύει τη λάμψη και αναζωογόνηση που θα προσφέρει η δερμοαπόξεση.


09/12/14 ~ ΣΤΑ ΑΡΧΕΙΑ ΜΑΣ\nΟ 19χρονος Έλληνας που εντυπωσιάζει τον Γκουαρδιόλα\nΓια όσα «μαγικά» ζει στην Μπάγερν Μονάχου και τη σχέση του με τον Πεπε Γκουαρδιόλα, μίλησε ο Άγγελος Οικονόμου στην εφημερίδα\nΕίναι 19 χρονών, γεννήθηκε στις 23 Αυγούστου 1995 στη Θεσσαλονίκη και έχει ύψος 1,73μ. Αγωνίζεται ως αμυντικό χαφ, αλλά και ως δεξί και αριστερό μπακ. Ο νεαρός άσος έχει εκπλήξει τους πάντες με τις εμφανίσεις του, παίζει με τη δεύτερη ομάδα της Μπάγερν Μονάχου, ενώ έχει ζήσει από κοντά εμπειρίες και από την πρώτη ομάδα, με την οποία πήγε στις ΗΠΑ.\nΜετά απο εκείνο το παιχνίδι με τη Βόλφσμπουργκ, ακολούθησε η τουρνέ της Μπάγερν στις ΗΠΑ. Κι ο 19χρονος μέσος ήταν εκεί. Με τρόπο… γνωστό!\nΚαι ξαφνικά… πρώτη ομάδα!\nΕίναι σαφώς πιο απαιτητητική, πιο κουραστική, αλλά στη βάση της δε διαφέρει από αυτά που μέχρι και η… Κ18! Η φιλοσοφία και το ζητούμενό τους είναι ίδιο. Απλώς, υπάρχει τεράστια διαφορά στον ανταγωνισμό, στην ποιότητα, στις απαιτήσεις, στην ένταση.\nΑπίστευτο! Δημιούργησαν μηχάνημα που "διαβάζει" τις μνήμες και τα όνειρά μας!\nΈνα μηχάνημα, που μπορεί να "διαβάζει" τις αναμνήσεις και τα όνειρα, καθώς και να ανακατασκευάζει εικόνες από το μυαλό, χρησιμοποιώντας σαρώσεις του εγκεφάλου, δημιούργησαν ερευνητές από τα Πανεπιστήμια της Νέας Υόρκης και της Καλιφόρνια.\nΣύμφωνα με το dete.gr, η πρωτοποριακή αυτή τεχνολογία θα μπορούσε να χρησιμοποιηθεί για τη δημιουργία πορτρέτων εγκληματιών από τη μνήμη των θυμάτων, ή ακόμα και απεικόνιση των ονείρων τους.\nΣτη φυλακή βρέθηκε μια 19χρονη στο Μάντσεστερ που το 2012 σκότωσε έναν άντρα χτυπώντας τον μέχρι θανάτου και διέταξε τον σκύλο της να του επιτεθεί επειδή πίστευε ότι ήταν ο διάβολος.\nΟι γείτονες σήμαναν συναγερμό, όταν άκουσαν την Tinika Campbell να λέει στο pit bull terrier της να ορμήσει στον Ιρακινό Khalid Kassian Hassan.\nΗ αστυνομία έσπευσε αμέσως στο σπίτι του θύματος και βρήκε την έφηβη να τον χτυπά χωρίς έλεος στο κεφάλι, παρότι εκείνος την ικέτευε να σταματήσει.\nΗ 19χρονη υπέφερε τα τελευταία τρία χρόνια από ψυχωτικά επεισόδια και τη στιγμή της επίθεσης διαπιστώθηκε ότι έπαθε σχιζοφρενική διαταραχή που επιδεινώθηκε από τη χρήση κάνναβης.\nΤο πρωί της 31ης Αυγούστου του 2012 έφυγε από το σπίτι της και πήγε στο σπίτι του θύματος, που βρισκόταν σε κοντινή απόσταση, όπου και του επιτέθηκε.\nΟ εισαγγελέας είπε ότι η Campbell-η οποία τότε ήταν 17χρονων- είπε αργότερα στους γιατρούς ότι ο σκύλος της άρχισε να δαγκώνει τον Ιρακινό στο πόδι χωρίς λόγο και τότε, "σκέφτηκε ότι ήταν ο διάβολος και ότι έπρεπε να προστατεύσει τον εαυτό της".\nΜάρτυρες υποστήριξαν ότι άκουσαν την Campbell να φωνάζει στον σκύλο της "Πιάστον, πιάστον".\nΟ Hassan προσπάθησε να ξεφύγει και άρχισε να ουρλιάζει κατευθυνόμενος σε ένα γειτονικό διαμέρισμα.Όταν εκείνοι άνοιξαν την πόρτα βρήκαν τον Hassan στο πάτωμα, από πάνω του την Campbell. Όπως είπαν, η κοπέλα είχε διαταραγμένο βλέμμα και αίμα στα μαλλιά της.\nΗ Campbell στη συνέχεια προσπάθησε να κλειστεί σε ένα γραφείο. "Δάγκωνε έναν αστυνομικό και τον εαυτό της. Χρειάστηκαν 20 λεπτά για να την θέσουν υπό έλεγχο" ανέφερε ο εισαγγελέας.\nΟ Hassan, ο οποίος έμενε στο Ηνωμένο Βασίλειο από το 2001,πέθανε στο σημείο από πολλαπλά χτυπήματα στο κεφάλι, το πρόσωπο και το λαιμό. Ο σκύλος κυριολεκτικά έλιωσε το αριστερό του πόδι, ενώ είχε σημάδια από ανθρώπινες δαγκωματιές στο κεφάλι του και το αριστερό χέρι.\nΗ Campbell, η οποία είχε καταδικαστεί στο παρελθόν για ληστεία, επίθεση, φθορά ξένης περιουσίας και διατάραξη της δημόσιας τάξης, είχε ομολογήσει την ενοχή της σε προηγούμενη ακροαματική διαδικασία.\nΜετά τη σύλληψή της εισήχθη σε νοσοκομείο, η κατάστασή της σταθεροποιήθηκε όμως ακόμα ανά διαστήμα έχει εξάρσεις βίας. Σύμφωνα με το δικαστήριο, πρόσφατα επιτέθηκε και σε έναν ηλικιωμένο ασθενή και εξακολουθεί να είναι πολύ επικίνδυνη.\nΣτο δικαστήριο επισημάνθηκε ακόμη ότι σύμφωνα με τους ειδικούς δεν πρόκειται να θεραπευτεί και ενδεχομένως να πάσχει και από διαταραχή προσωπικότητας.\nΗ περίπτωση της θα κριθεί εκ νέου μετά από πέντε χρόνια παραμονής στη φυλακή.\nΚίνηση-ματ της Αργεντινής για να γλιτώσει την χρεοκοπία -Πώς αποφεύγει τους κερδοσκόπους\nΗ Κάτω Βουλή της Αργεντινής υπερψήφισε χθες τον νόμο για την αναδιάρθρωση του χρέους της χώρας, με σκοπό να παρακάμψει την απόφαση αμερικανικού δικαστηρίου που την οδήγησε σε δεύτερη χρεοκοπία σε διάστημα 12 ετών.\nΠαρακινεί, επίσης, τους επενδυτές να μεταφέρουν τα ομόλογα της Αργεντινής που έχουν από το αμερικανικό σε άλλο δίκαιο. Η Κάτω Βουλή ενέκρινε τις πρώτες πρωινές ώρες χθες το σχέδιο αυτό με ψήφους 134 υπέρ και 99 κατά, ύστερα από μία μαραθώνια συζήτηση που άρχισε το απόγευμα της Τετάρτης. Το ίδιο σχέδιο είχε εγκριθεί την περασμένη εβδομάδα και από τη Γερουσία της χώρας.\nΟ Γκρίζα απαγόρευσε τον Ιούνιο στην Αργεντινή να εξυπηρετήσει το χρέος της που είχε αναδιαρθρώσει με βάση το αμερικανικό δίκαιο, μετά τη στάση στο χρέος της ύψους 100 δισ. ευρώ που κήρυξε το 2002, εάν δεν πληρώσει τα κερδοσκοπικά ταμεία που αρνήθηκαν τους όρους των αναδιαρθρώσεων του χρέους το 2005 και το 2010 και έκαναν αγωγή, ζητώντας την πλήρη αποπληρωμή τους. Η επόμενη πληρωμή τοκομεριδίων από την Αργεντινή λήγει στις 30 Σεπτεμβρίου. Η πρόεδρος της χώρας Κριστίνα Φερνάντες κατηγόρησε τον Γκρίζα για υπέρβαση των αρμοδιοτήτων του και για παρέμβαση στην εθνική κυριαρχία της Αργεντινής.\nΟ υπουργός Οικονομικών της Αργεντινής Αξελ Κισίλοφ παραδέχθηκε την Τρίτη ότι οι επενδυτές δεν έχουν ιδιαίτερη διάθεση για το σχέδιο ανταλλαγής των ομολόγων τους. «Όσον αφορά τους εμπλεκόμενους στην ανταλλαγή που υπάγονται στο αμερικανικό δίκαιο, μπορεί να μη θέλουν να συνεργαστούν με την Αργεντινή, λόγω των αποφάσεων του Γκρίζα που θεωρούν παράνομη την ανταλλαγή», δήλωσε αναλυτής της συμβουλευτικής εταιρείας Medley Global στο Μπουένος Άιρες.\nΑν οι πιστωτές αρνηθούν να συμμετάσχουν στην ανταλλαγή των ομολόγων, η κυβέρνηση μπορεί ακόμη να ελπίζει ότι θα επιτύχει την αντικατάσταση της τράπεζας Bank of New York Mellon ως θεματοφύλακα για πληρωμές στους κατόχους των ομολόγων της με τη Nacion Fideicomisos, που ανήκει στην κρατικά ελεγχόμενη Banco Nacion. Με τον τρόπο αυτό, θα μπορεί να εξυπηρετεί το χρέος της εγχώρια. Και για το μέρος αυτό του σχεδίου αυξάνεται, ωστόσο, ο σκεπτικισμός και ο Κισίλοφ είπε την Τρίτη στους βουλευτές ότι η κυβέρνηση είναι ανοικτή σε προτάσεις από τους ομολογιούχους σχετικά με το μέρους που θα γίνονται οι πληρωμές, αν αυτοί δεν ήταν ευτυχείς με τη δική της πρόταση\nΑνακύκλωση Φαρμάκων στην Θεσσαλονίκη\nΗ ομάδα εθελοντών Thessaloniki Next2U συνεχίζει ακάθεκτη! Αυτήν τη φορά με τη συλλογή φαρμάκων για τους Γιατρούς του Κόσμου (Γιατροί του Κόσμου Θεσσαλονίκη).\n"Ανακύκλωση Φαρμάκων". Όλα τα φάρμακα, γάζες, σύριγγες κλπ είναι δεκτά εκτός από σιρόπια και αλοιφές, που έχουν χρησιμοποιηθεί.\nΤο Σάββατο 13 Σεπτεμβρίου 2014, στη συμβολή των οδών Τσιμισκή με Ικτίνου κατά τις ώρες 10:00-18:00.\nΚατά τη διάρκεια της εκδήλωσης θα είναι εκεί οι Γιατροί του Κόσμου, προκειμένου να σας ενημερώσουνε για το έργο και τις δράσεις τους.\nΔώστε ότι σας περισσεύει σε αυτούς που το έχουν ανάγκη! Ακόμα κι ένα χάπι μπορεί να κάνει τη διαφορά!\nΑπόφαση - «βόμβα» από το ΣτΕ για τη λειτουργία των καταστημάτων τις Κυριακές\nΗ Ολομέλεια του Συμβουλίου της Επικρατείας με την υπ' αριθμ. 307/2014 απόφαση της Επιτροπής Αναστολών έκανε δεκτή την\nαίτηση των καταστηματαρχών, εμπόρων και ιδιωτικών υπαλλήλων, που ζητούσαν να ανασταλεί η από 7/7/2014 απόφαση του υφυπουργού Ανάπτυξης με την οποία επιτρέπεται πιλοτικά για ένα έτος η λειτουργία των καταστημάτων τις Κυριακές.\nΜόλις δύο μερίδες ψάρι την εβδομάδα μπορούν να μειώσουν τον κίνδυνο απώλειας ακοής στο ένα πέμπτο, σύμφωνα με μια νέα μελέτη, που δημοσιεύθηκε στο περιοδικό «American Journal of Clinical Nutrition».\nΤα λιπαρά ψάρια, όπως οι σαρδέλες, ο σολομός και το σκουμπρί είναι πλούσια σε ωμέγα-3 λιπαρά οξέα, τα οποία έχουν ήδη αποδειχθεί ότι προλαμβάνουν τις καρδιακές παθήσεις, την άνοια, τον καρκίνο, την κατάθλιψη και την αρθρίτιδα. Τώρα μια νέα μελέτη των κατέδειξε ότι η κατανάλωση ψαριών μπορεί να μειώσει τον κίνδυνο της κώφωσης.\nΑμερικανοί ερευνητές εξέτασαν μια μελέτη από 65.215 νοσηλεύτριες, που παρακολουθιύνταν για την χρονική περίοδο 1991-2009, στη διάρκεια της οποίας αναφέρθηκαν 11.606 περιπτώσεις απώλειας ακοής. Σε σύγκριση με τις γυναίκες που σπανίως έτρωγαν ψάρι, εκείνες που έτρωγαν τουλάχιστον δύο φορές την εβδομάδα είχαν 20% λιγότερες πιθανότητες να αναπτύξουν κώφωση.\n«Παρά το γεγονός ότι η μείωση της ακοής συχνά θεωρείται αναπόφευκτη πτυχή της γήρανσης , ο εντοπισμός αρκετών δυνητικά τροποποιήσιμων παράγοντες κινδύνου , ανοίγει νέες δυνατότητες για την πρόληψη ή την καθυστέρηση της επίκτητης απώλεια ακοής», ανέφερε η επικεφαλής της μελέτης Δρ. Σάρον Κουρά, του Νοσοκομείου Brigham and Women της Βοστόνης.\nΟι γιατροί λένε ότι η συχνή κατανάλωση ψαριών, τα οποία είναι πλούσια σε βιταμίνες και ανόργανα συστατικά, μπορεί να προλάβει μια σειρά από σοβαρές ασθένειες και να συμβάλει στην προστασία της υγείας αργότερα στη ζωή.\n«Η κατανάλωση οποιουδήποτε είδους ψαριού –οστρακοειδών, τόνου, σκούρων ψαριών κλπ - σχετίζεται με χαμηλότερο κίνδυνο για την υγεία. Τα ευρήματα αυτά υποδηλώνουν μια διατροφή με ψάρια μπορεί να είναι σημαντική για την πρόληψη της επίκτητης απώλειας της ακοής», τόνισε η Δρ. Κουρά.\nΤα 10 πιο ακριβά ακίνητα των γκουρού της τεχνολογίας\nΓια την πλειοψηφία των ανθρώπων στον πλανήτη μας, στην καλύτερη περίπτωση, αυτό μπορεί να σημαίνει απλά… «τέσσερις τοίχοι και μια σκεπή επάνω από το κεφάλι μας». Για ορισμένους άλλους όμως, σημαίνει τεράστιες επαύλεις πολυτελείας με γήπεδα τένις, πισίνες ολυμπιακών διαστάσεων και ελικοδρόμια ή ακόμη και… ολόκληρα νησιά!\nΔείτε παρακάτω τα πιο ακριβά ακίνητα των γκουρού της τεχνολογίας, όπως παρουσιάστηκαν σε ένα σχετικό αφιέρωμα του Business Insider.\n10. Sean Parker – Εκτιμώμενη αξία: 30 εκατ. δολάρια\nΟ SeanParker, γνωστός ως ένας εκ των ιδρυτών του Napster και ένας από τους πρώτους επενδυτές του Facebook, αγόρασε το ακίνητό του σε μία από τις πιο ακριβές περιοχές της Νέας Υόρκης: το West Village.\n9. Trevor Traina – Εκτιμώμενη αξία: 30,2 εκατ. δολάρια\nΟ επιχειρηματίας Trevor Traina (CompareNet, Driver Side, IfOnly) και η σύζυγός του αγόρασαν ένα ακίνητο, γεωργιανής αρχιτεκτονικής του 1905, στη γειτονιά των δισεκατομμυριούχων του Σαν Φρανσίσκο.\n8. MarkZ uckerberg – Εκτιμώμενη αξία: 44.7 εκατ. δολάρια\nΌταν ο ιδρυτής και διευθύνων σύμβουλος του Facebook πληροφορήθηκε ότι τα διπλανά στο δικό του σπίτι ακίνητα επρόκειτο να πουληθούν ως «θα είστε γείτονες με το Mark Zuckerberg» έσπευσε να… τα αγοράσει μόνος του. Σύμφωνα με το San Jose Mercury News αγόρασε και τις τέσσερις επαύλεις δίπλα στη δική του, καταβάλλοντας πάνω από 30 εκατ. δολάρια. Ένα μήνα μετά, η IconiqCapital –εταιρεία που χειρίζεται τα οικονομικά του- αγόρασε τρία ακόμη ακίνητα στη γύρω περιοχή, ανεβάζοντας τη συνολική αξία των ακινήτων του Zuckerberg σε 44.7 εκατ. δολάρια.\n7. OmidKordestani – Εκτιμώμενη αξία: 45 εκατ. δολάρια\nΟ Kordestani ανήκει στην αρχική ομάδα της Google. Ήταν ο 12ος υπάλληλος της εταιρείας. Σήμερα έχει τη θέση του ανώτερου συμβούλου στο γραφείο του διευθύνοντος συμβούλου και των ιδρυτών της Google.\nΤο υπερπολυτελές διαμέρισμά του «βλέπει» στο Σέντραλ Παρκ της Νέας Υόρκης.\n6. YuriMilner – Εκτιμώμενη αξία: 46.2 εκατ. δολάρια\nΤο ακίνητο Palo Alto Loire Chateau του Yuri Milner (επενδυτή στο Facebook και στις εταιρείες Zynga, Twitter, Spotify, Zoc Doc, 360Buy.com και Groupon) βρίσκεται μέσα σε μια έκταση 11 στρεμμάτων, με θέα τον κόλπο του Σαν Φρανσίσκο.\n5. Richard Branson – Εκτιμώμενη αξία: 60 εκατ. δολάρια\nΟ ιδρυτής της VirginGroup ήταν 27 μόλις χρονών, όταν αγόραζε έναντι 60.000 λιρών το νησί Necker στις Βρετανικές Παρθένες Νήσους, πριν από περίπου 30 χρόνια. Σε αυτό έχουν βρει «καταφύγιο» πολλές διασημότητες, όπως οι: Mariah Carey, Oprah Winfrey, Rod Stewart, Kate Moss, πριγκίπισσα Νταϊάνα και Kate Winslet. Βέβαια, η «φιλοξενία» τους στοιχίζει κάτι παραπάνω… μόλις (!) 39.000 δολάρια η βραδιά!\n4. MichaelDell – Εκτιμώμενη αξία: 64,8 εκατ. δολάρια\nΤο Μεγάλο Νησί της Χαβάης αποτελεί «μαγνήτη» για τους δισεκατομμυριούχους του κόσμου. Ο ιδρυτής και διευθύνων σύμβουλος της Dell είναι ιδιοκτήτης ενός πολυτελούς ακινήτου μπροστά στον ωκεανό, στη φυλασσόμενη κοινότητα Kukio.\n3. Paul Allen – Εκτιμώμενη αξία: 116,2 εκατ. δολάρια\nΟ συνιδρυτής της Microsoft έχει σπίτια στο Μανχάταν, την Καλιφόρνια, το Μπέβερλι Χιλς, τη Χαβάη, το Λονδίνο και στο St. Jean Cap-Ferrat στη Γαλλία. Κανένα όμως από αυτά δεν είναι το ίδιο εντυπωσιακά, όσο αυτό που κατέχει στο Mercer Island της Ουάσινγκτον.\n2. Bill Gates – Εκτιμώμενη αξία: 120,6 εκατ. δολάρια\nΤο Xanadu 2.0, όπως είναι γνωστό το ακίνητο του προέδρου της Microsoft, καλύπτει μια έκταση 66.000 τετραγωνικών ποδιών και χρειάστηκαν επτά χρόνια για να χτιστεί.\n1. Larry Ellison – Εκτιμώμενη αξία: 300-600 εκατ. δολάρια\nΟ συνιδρυτής και διευθύνων σύμβουλος της Oracle αγόρασε το 98% ενός νησιού της Χαβάης, με τις φήμες να θέλουν να έχει ξοδέψει κάτι ανάμεσα σε 300 με 600 εκατ. δολάρια. Ο ίδιος είναι ιδιοκτήτης κάθε δωματίου ξενοδοχείου που υπάρχει σε αυτό, της αεροπορικής εταιρείας IslandAir που εξυπηρετεί το νησί και περίπου εννέα ακινήτων κοντά στο Four Seasons Resorts Lanai στον κόλπο Manele.\nΟι επιστήμονες προειδοποιούν ότι, προκειμένου να μειωθεί ο κίνδυνος καρδιαγγειακών προβλημάτων, δεν αρκεί η υιοθέτηση μιας υγιεινής διατροφής, η ρύθμιση της πίεσης και της χοληστερόλης, η γυμναστική και η διακοπή του καπνίσματος, αλλά και η σωστή περιποίηση των δοντιών.\nΟ 19χρονος Έλληνας που εντυπωσιάζει τον Γκουαρδιόλ...\nΚίνηση-ματ της Αργεντινής για να γλιτώσει την χρεο...\nΑπόφαση - «βόμβα» από το ΣτΕ για τη λειτουργία των...\nΚοστίζει 3 εκατομμύρια ζωές το χρόνο και βρίσκεται...\nΤα ψάρια δεν κάνουν καλό στα μάτια, κάνουν καλό......\nΤα 10 πιο ακριβά ακίνητα των γκουρού της τεχνολογί...\nΈχετε χαλασμένα δόντια; Προσοχή, κινδυνεύετε από.....


Απειλές Κασιδιάρη μετά τα επεισόδια στο Χυτήριο: Οι μαϊντανοί του ανθελληνισμού και οι Συριζέοι βουλευτές «θα τρώνε πόρτα» - Πολιτική - Ειδήσεις NewsIt.gr\nΑπειλές Κασιδιάρη μετά τα επεισόδια στο Χυτήριο: Οι μαϊντανοί του ανθελληνισμού και οι Συριζέοι βουλευτές «θα τρώνε πόρτα» Διαδώστε αυτό το άρθρο\nΤελευταία ενημέρωση: 12.10.2012 | 14:40\nΠρώτη δημοσίευση: 12.10.2012 | 13:46 - Σάλος από το βίντεο που δείχνει τον βουλευτή Παππά να απευλευθερώνει πολίτη από την αστυνομία\n- Σχηματίσθηκε δικογραφία εναντίον του - Οργισμένη ανακοίνωση του ΣΥΡΙΖΑ κατά Δένδια - Καταδίκασαν ΠΑΣΟΚ και ΔΗΜΑΡ\n- "Δεκάδες αστυνομικοί παρακολουθούσαν τους βουλευτές της Χρ.Αυγής στο Θέατρο Χυτήριο σε ρόλο μπράβου"\n- ΟΛΟ ΤΟ ΧΡΟΝΙΚΟ ΤΩΝ ΕΠΕΙΣΟΔΙΩΝ Για άλλη μια φορά η βία και ο φανατισμός κυριαρχούν και τραβούν επάνω τους τα φώτα της δημοσιότητας με πρωταγωνιστή και πάλι ένα κόμμα του ελληνικού κοινοβουλίου και τους εκπροσώπους του.\nΚαι συνεχίζονται και σήμερα: Ο εκπρόσωπος Τύπου και βουλευτής της Χρυσής Αυγής Ηλίας Κασιδιάρης απάντησε για τα όσα έγιναν με προκλητικές και απειλητικές δηλώσεις κατά άλλων βουλευτών.\nΟ κ.Κασιδιαρης ανέφερε ότι σε κάθε περίπτωση που θα προσβάλλεται το θρησκευτικό αίσθημα των Ελλήνων και η ιστορική τους μνήμη η χρυσή αυγή θα παρεμβαίνει δυναμικά. «Απο εδώ και πέρα οι διάφοροι μαϊντανοί του ανθελληνισμού τύπου Ρεπούση και οι Συριζέοι βουλευτές τρώνε πόρτα».\nΤα όσα διαδραματίσθηκαν χθες βράδυ έξω από το Θέατρο Χυτήριο μόνο θλίψη προκαλούν. Όσες τοποθετήσεις και αν έχουν γίνει σήμερα από τα κόμματα, από τους καλεσμένους στα τηλεοπτικά παράθυρα, δεν μπορούν να διαγράψουν το γεγονός ότι και χθες, παραβιάσθηκε κατάφωρα η ελευθερία έκφρασης. Οι αστυνομικές εξελίξεις μέχρι στιγμής στην υπόθεση είναι οι εξής:\n- Σχηματίσθηκε δικογραφία εναντίον του βουλευτή της Χρυσής Αυγής, Χρίστου Παππά, ο οποίος με απίστευτη άνεση όπως κατέδειξε και το βίντεο του Newsit, πήρε από τα χέρια της αστυνομίας και απελευθέρωσε με το έτσι θέλω έναν πολίτη που είχε προσαχθεί! (δείτε το βίντεο)\nΑυτό που δεν συνέβη ήταν να ελεγχθεί από τις αρχές γιατί ενω υβρίζονταν και προπηλακίζονταν πολίτες από μέλη της Χρυσής Αυγής, οι αστυνομικοί που ήταν παρόντες ήταν απαθείς.\nΝα θυμίσουμε ότι με αφορμή τις επιθέσεις βουλευτών της Χρυσής Αυγής στην Ραφήνα και το Μεσολόγγι ο ίδιος ο κ. Δένδιας έδωσε εντολή στον Αρχηγό της Αστυνομίας να συλλαμβάνονται ακόμα και βουλευτές της Χρυσής Αυγής, όταν τελούν αδίκημα.\nΤΟ ΧΡΟΝΙΚΟ ΤΗΣ ΒΙΑΣ ΚΑΙ ΤΟΥ ΦΑΝΑΤΙΣΜΟΥ\nΟ χώρος έξω από το θέατρο Χυτήριο, στην Ιερά Οδό, έγινε... πεδίο «μάχης» και ύβρεων. Αιτία η παράσταση Corpus Christi. Ο βουλευτής Ιωάννης Λαγός ακούγεται να… στολίζει με γαλλικά έναν πολίτη, που βρισκόταν στο σημείο γιατί ήθελε να δει την παράσταση. «Αεί στο διάλο κωλοπαίδι που θα μιλάς έτσι στη γυναίκα, μπάσταρδε!» ακούγεται να του λέει στο βίντεο. Νωρίτερα, ο Ηλίας Παναγιώταρος φαίνεται σε άλλο βίντεο να βρίζει με απίστευτες εκφράσεις τους συντελεστές της παράστασης, ενώ ο κοινοβουλευτικός εκπρόσωπος του κόμματος, Χρήστος Παπάς, είχε βγάλει απόείχε πάρει στην κυριολεξία αγκαλιά έναν ηλικιωμένο άνδρα και τον απομάκρυνε από την κλούβα της αστυνομίας, με τους αστυνομικούς απλά να παρατηρούν.\nΟταν ο επικεφαλής των αστυνομικών δυνάμεων ρωτήθηκε απο τον ρεπόρτερ του Newsit για ποιο λόγο άφησε τον βουλευτή να βγάλει τον προσαχθέντα από την κλούβα, εκείνος απάντησε πως οι προσαγωγές είναι εικονικές.\nΗ παράσταση δεν άρχισε ποτέ. Οι ηθοποιοί είχαν κλειστεί στο θέατρο από νωρίς και κανείς δεν τους είδε να βγαίνουν. Μόνο αρκετή ώρα μετά τα μεσάνυχτα, η πρόεδρος του Σωματείου Ελλήνων Ηθοποιών, Λιλα Καφαντάρη, έκανε δηλώσεις για τα όσα έγιναν. «Ο ίδιος ο κόσμος, το ίδιο το κοινό πρέπει να περιφρουρήσει τη δυνατότητά του να βλέπει όποια παράσταση θέλει βάσει του πολιτικού και καλλιτεχνικού του κριτήριου και όχι βάσει των εντολών της όποιας Χρυσής Αυγής. Δε μπορεί μια φασιστική οργάνωση να αποφασίζει σε ποια παράσταση έχει πρόσβαση ο καθένας. Άρα είναι ζήτημα πάνω απ’ όλα του κοινού», είπε.\nΗ υπόθεση της παράστασης Corpus Christi - video\nΈκτροπα έξω απο θέατρο στην Ι. Οδό - Βουλευτής της Χρυσής Αυγής απελευθερώνει άτομο μέσα απο κλούβα - ΒΙΝΤΕΟ ΝΤΟΚΟΥΜΕΝΤΟ Βίντεο – ανάληψη ευθύνης στα γραφεία της Χρυσής Αυγής στον Άλιμο "Στην τέχνη, την επιλογή την έχει ο λαός". Το ξέσπασμα της Β. Παναγοπούλου για τα επεισόδια έξω από το θέατρο Χυτήριο! Καταλληλότερος πρωθυπουργός ο Σαμαράς, σταθερή η Χρυσή Αυγή Tags: Κάντε μας follow στο twitter


Ενεργοποίηση του μέτρου της απόσταξης κρίσης απέσπασαν εκπρόσωποι των κεντρικών οργανώσεων του αμπελοοινικού τομέα – Greekap News\nΤην δέσμευση του Υπουργού Αγροτικής Ανάπτυξης και Τροφίμων, Μάκη Βορίδη, ότι το Υπουργείο θα προχωρήσει άμεσα στην\nενεργοποίηση του μέτρου της απόσταξης κρίσης απέσπασαν εκπρόσωποι των κεντρικών οργανώσεων του αμπελοοινικού τομέα κατά την διάρκεια τηλεδιάσκεψης που πραγματοποιήθηκε την Τρίτη 14 Απριλίου.\nΠρόκειται για ένα μέτρο που προβλέπεται μέσω του κανονισμού 1308/2013 της Ευρωπαϊκής Ένωσης, το οποίο στοχεύει στη διάθεση αποθεματοποιημένων ποσοτήτων οίνου για την παραγωγή αλκοόλης, η οποία στα πλαίσια των μέτρων κατά του COVID 19 θα χρησιμοποιηθεί για υγειονομικούς.\nΟ υπουργός υποσχέθηκε παράλληλα ότι θα εξεταστούν περαιτέρω οι δυνατότητες στήριξης του πληττόμενου αμπελοοινικού τομέα.\nΑναλυτικότερα, σε σχετική ανακοίνωση του υπουργείου, αναφέρονται τα εξής:\n«Τηλεδιάσκεψη υπό τον ΥπΑΑΤ, Μ. Βορίδη για τα προβλήματα του αμπελοοινικού κλάδου


Γιάννης Οικονόμου: Είμαστε από τους πρώτους που πήραμε τα πιο γενναία, δυσάρεστα και ριζοσπαστικά μέτρα - Ola15.gr\nNewsit.gr 7 Δεκεμβρίου, 2021\nΓιάννης Οικονόμου: Είμαστε από τους πρώτους που πήραμε τα πιο γενναία, δυσάρεστα και ριζοσπαστικά μέτρα\n«Η κυβέρνησή μας είναι από τις πρώτες στην Ευρώπη που πήρε τα πιο γενναία, δυσάρεστα και ριζοσπαστικά μέτρα», είπε ο Γιάννης Οικονόμου, μιλώντας για την απόφαση του Κυριάκου Μητσοτάκη σχετικά με την υποχρεωτικότητα του εμβολιασμού στους πολίτες άνω των 60 ετών ενώ τόνισε πως το lockdown δεν είναι στα σχέδια της κυβέρνησης.\nΜιλώντας στην τηλεόραση του MEGA, ο κυβερνητικός εκπρόσωπος, Γιάννης Οικονόμου, σχολίασε για τα μέτρα ότι «ο κόσμος επειδή γνωρίζει πόσο σημαντικό είναι να μείνει ανοιχτή η οικονομία, η εκπαίδευση, η κοινωνία έχει την ανησυχία βλέποντας τα κρούσματα να επιμένουν. Από τον Σεπτέμβριο μέχρι τώρα έχουμε πάρει αποφάσεις σώφρονες».\nΟ κ. Οικονόμου πρόσθεσε πως «η αγορά μας πρέπει να είναι ανοιχτή για τα Χριστούγεννα. Είναι σημαντική περίοδος οικονομικά, θρησκευτικά, κοινωνικά. Το lockdown δεν είναι στα σχέδιά μας» και παράλληλα υπογράμμισε ότι η μετάλλαξη Όμικρον αναγκάζει τις κυβερνήσεις να αναδιαμορφώσουν τις στρατηγικές τους.\nΥποχρεωτικότητα εμβολιασμού για τους άνω των 60 ετών\nΩστόσο, σύμφωνα με τον κ. Οικονόμου, η στρατηγική της κυβέρνησης δείχνει να αποδίδει, καθώς δεκάδες χιλιάδες πολίτες άνω των 60 ετών τις τελευταίες ημέρες έσπευσαν να εμβολιαστούν με την πρώτη δόση.\n«Η δική μας επιδίωξη είναι να μη χρειαστεί να επιβληθεί ούτε ένα πρόστιμο. Το πρόστιμο δεν είναι αυτοσκοπός, αλλά να ασκήσουμε μία παραπάνω πίεση σε όσους είναι πιο ευάλωτοι», δήλωσε ο κ. Οικονόμου, σχολιάζοντας την υποχρεωτικότητα του εμβολιασμού για τους άνω των 60 ετών ενώ σε ό,τι αφορά την επέκταση της υποχρεωτικότητας στους πολίτες άνω των 50 ετών είπε ότι δεν έχει αξιολογηθεί ακόμα. Εκείνο που θα παίξει ρόλο είναι η δυναμική της πανδημίας και η εξέλιξη της εμβολιαστικής κάλυψης.\nΔεν χρειάζεται να επιβληθεί επέκταση των υποχρεωτικών εμβολιασμών στα σώματα ασφαλείας, όπως επιμένει ο κ. Οικονόμου, παρά τα ερωτηματικά που προκαλούνται για το πως θα μπορέσουν οι ανεμβολίαστοι αστυνομικοί που φέρουν μαζί τους rapid test να κάνουν ελέγχους στους εσωτερικούς χώρους των καταστημάτων, καθώς η είσοδος επιτρέπεται μόνο σε εμβολιασμένους.\nΓια τους αρνητές των εμβολιασμών, ο κ. Οικονόμου δήλωσε ότι θα οδηγηθούν στη δικαιοσύνη βάση του θεσμικού πλαισίου σχετικά με τη διασπορά ψευδών ειδήσεων για τη δημόσια υγεία.\nΠαράλληλα, τόνισε πως τα περιστατικά κατά των εμβολιασμών στην εκκλησία είναι μεμονωμένα. «Υπάρχουν εστίες δυστυχώς που παραπλανούν τον κόσμο και πάνε κόντρα στις αποφάσεις της Ιεράς Συνόδου και του Αρχιεπισκόπου».\nΗ πορεία για τον Αλέξανδρο Γρηγορόπουλο\nΟ κ. Οικονόμου έκανε αποτίμηση της χθεσινής πορείας για την 13η επέτειο της δολοφονίας του Αλέξανδρου Γρηγορόπουλου. Σύμφωνα με τον ίδιο, τα επεισόδια δεν ήταν εκτεταμένα γιατί έπαιξαν ρόλο η αυστηρότητα του πλαισίου, η οργανωμένη δουλειά από την ΕΛ.ΑΣ και το θεσμικό πλαίσιο, καθώς πλέον όποιος φέρει μαζί του μολότοφ σε πορεία βρίσκεται αντιμέτωπος με κακούργημα.\nTo άρθρο Γιάννης Οικονόμου: Είμαστε από τους πρώτους που πήραμε τα πιο γενναία, δυσάρεστα και ριζοσπαστικά μέτρα δημοσιεύτηκε στο NewsIT .\nRproject.gr 6 Ιανουαρίου, 2022\nΤο editorial της “Εργατικής Αριστεράς” που κυκλοφορεί (φύλλο Νο 477)\n[field_image] Οι ατελείωτες ουρές για ένα δωρεάν τεστ και η […]\nNewsit.gr 4 Δεκεμβρίου, 2021\nΤο “ευχαριστώ” της Κατερίνας Σακελλαροπούλου στον Πάπα Φραγκίσκο για την Αγιά Σοφιά\n“Ιδιαίτερης σημασίας” χαρακτήρισε η Κατερίνα Σακελλαροπούλου την επίσκεψη του Πάπα […]


Slide παιδικό πλαστικό: αγοράστε στο κατάστημα ή κάνετε μόνοι σας;\nΘέλουμε να κάνουμε κάτι για τα παιδιά μας.ευχάριστη. Μερικές φορές δεν μπορούμε να αντιμετωπίσουμε ένα πολύ ενεργό μωρό και μεγαλώνουμε τα χέρια μας με αδυναμία. Και τι γίνεται αν κάνουμε ένα τέτοιο δώρο στο αγαπημένο μας παιδί που μπορεί να τον ενδιαφέρει πολύ και τότε θα αναπνέουμε ανακούφιση;\nΕυτυχώς για τα παιδιά, σήμερα υπάρχουν πολλάεπιλέξτε. Μετά από όλα, ακόμα και στο σπίτι μπορείτε να έχετε ένα πλαστικό παιδικό λόφο, αν, φυσικά, επιτρέπει τον ζωτικό χώρο και την κατάσταση των υλικών. Αυτή η ψυχαγωγία μπορεί για πολύ καιρό να αιχμαλωτίσει το μωρό σας. Τα προϊόντα μεγάλου μεγέθους μπορούν να αποτελέσουν άξια διακόσμηση της αυλής του σπιτιού ή της βίλας. Η ποικιλία των μορφών και των διαμορφώσεων τους είναι καταπληκτική. Εκείνοι που έχουν επίσης τη δική τους πισίνα μπορούν να οργανώσουν ένα πραγματικό υδάτινο πάρκο. Αυτό θα βοηθήσει το συνηθισμένο πλαστικό παιδικό πλαστικό, από το οποίο μπορείτε να πάτε κατευθείαν στο νερό. Μπορείτε να σκεφτείτε μια μεγάλη χαρά για το παιδί σας; Αυτός θα περάσει όλο τον ελεύθερο χρόνο του εκεί και τελικά θα βρεθείτε σε μια αιώρα με το αγαπημένο σας βιβλίο. Στο τέλος της σεζόν θα είναι εύκολο να αποσυναρμολογηθεί και να διπλωθεί. Μια τέτοια διαφάνεια για τα παιδιά δεν σας κάνει πολύ χώρο. Και μαθήματα σε μια τέτοια έλξη θα φέρει τα παιδιά σας όχι μόνο χαρά, αλλά και καλά. Βοηθούν στην ανάπτυξη μυών και στο συντονισμό των κινήσεων.\nΟι διαφάνειες είναι αρκετά ανθεκτικέςπλαστικό, το οποίο δεν φοβάται τις ακτίνες του ήλιου ή τα άκρα της θερμοκρασίας. Τέτοια φωτεινά προϊόντα είναι ιδανικά για ομαδικές τάξεις. Η πλαστική παιδική πλατφόρμα με τις ψηλές πλευρές θα είναι μια μεγάλη διασκέδαση για τα μικρότερα παιδιά, τα οποία θα οδηγούν με ασφάλεια σε αυτό. Η τιμή των προϊόντων αυτών εξαρτάται από το υλικό και τη διαμόρφωση τους. Επομένως, πριν κάνετε την επιλογή σας, πρέπει να λάβετε υπόψη πολλούς παράγοντες.\nΠάμε να αγοράσουμε\nΠρώτον, δώστε προσοχή στην ηλικία του μωρού. Στην περίπτωση αυτή, η αγορά θα φέρει χαρά όχι μόνο στα παιδιά, αλλά και στους γονείς τους. Ένα μικρό πλαστικό παιδικό λόφο πηγαίνει. Ως εκ τούτου, δεν θα σας ενοχλήσει στο δωμάτιο και θα χωρέσει αρκετά εύκολα στο ντουλάπι σας.\nΙδιαίτερη προσοχή πρέπει να δοθεί στα βήματα. Πρέπει να έχουν το σωστό πλάτος και να έχουν ειδική επίστρωση.\nΗ κάθοδος πρέπει να τελειώσει στο έδαφος. Δώστε προσοχή στην παρουσία των φούστες, οι οποίες είναι πολύ σημαντικές για την ασφάλεια του μωρού.\nΓια να εξοικονομήσετε χρήματα, επιλέξτε εκείνα τα μοντέλα που ρυθμίζονται από το ύψος, τότε ο λόφος θα "μεγαλώσει" με το παιδί.\nΠολύ συχνά, οι γονείς δεν έχουν την ευκαιρίαγια να ευχαριστήσει το παιδί με ένα παρόμοιο δώρο, αλλά θέλετε να κάνετε κάτι ευχάριστο γι 'αυτόν! Η διέξοδος από την κατάσταση θα είναι ένας παιδικός λόφος που θα γίνει με τα χέρια σας. Στην πραγματικότητα, δεν είναι τόσο δύσκολο όσο φαίνεται στην αρχή. Ζητήστε τη βοήθεια των γειτόνων και δημιουργήστε για τα παιδιά σας ένα ολόκληρο συγκρότημα παιχνιδιών μαζί. Για το μελλοντικό σχέδιο, επιλέξτε μόνο υψηλής ποιότητας υλικό ειδικής αντοχής. Μην ξεχνάτε την ασφάλεια του παιδιού και συμβουλευτείτε εκ των προτέρων τους έμπειρους επαγγελματίες. Προσπαθήστε να λάβετε υπόψη την ηλικία και την ανάπτυξη των παιδιών σας. Δώστε προσοχή στην παρουσία κιγκλιδωμάτων. Η γωνία ανάβασης πρέπει να είναι σωστή και απολύτως ασφαλής για το παιγνίδι. Αφού ολοκληρώσετε την εργασία, ελέγξτε προσεκτικά το τελικό προϊόν. Βεβαιωθείτε ότι δεν έχει κόμπους, κεφαλές από βίδες και καρφιά. Και μόνο μετά από αυτό μπορείτε να το δώσετε με ασφάλεια στο νεύμα σας. Ποτέ μην ξεχνάτε τις προφυλάξεις και τότε αυτή η ψυχαγωγία θα είναι χαρά για εσάς και τους μικρούς σας τυχοδιώκτες.\nΤι είναι ελκυστικό για τα παιδιά;\nΠαιδικό κρεβάτι με πλευρά για μωρά\nΠαιδικό κρεβάτι από ξύλο: με τα χέρια τους\nΣχεδιάζοντας μια παιδική χαρά για τους εαυτούς σας -\nΧαρά για το παιδί: παιδική χαρά για το παιδί σας\nΠώς να κάνετε μπάνιο για κούκλες. Πρακτική\nΚάνοντας ένα σπίτι για τις γάτες με τα χέρια τους


Οι γιατροί σοκαρίστηκαν όταν άνοιξαν την Κοιλιά της 23χρονης. Δεν περίμεναν με τίποτα ΑΥΤΟ που αντίκρισαν… | ΟΛΕΣ ΟΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟ ΕΞΩΤΕΡΙΚΟ\nΟι γιατροί σοκαρίστηκαν όταν άνοιξαν την Κοιλιά της 23χρονης. Δεν περίμεναν με τίποτα ΑΥΤΟ που αντίκρισαν…\nΗ Alexandra Kinova, έγκυος μητέρα από την Τσεχία, έπαθε πλάκα όταν οι γιατροί της ανακοίνωσαν μια αναπάντεχη έκπληξη. Ένας έλεγχος αποκάλυψε ότι δεν θα γεννούσε δίδυμα, όπως νόμιζε στην αρχή της εγκυμοσύνης της.\nΑντίθετα, την περίμεναν περισσότερα μωρά. Στην αρχή, οι γιατροί της είπαν ότι θα έκανε τρίδυμα. Μετά από επιπλέον εξετάσεις, έγιναν τετράδυμα και μετά εντόπισαν ένα πέμπτο αγοράκι.\nΣχολιάζοντας αυτό το εξαιρετικά σπάνιο γεγονός, η επικεφαλής νοσοκόμα Gabriela Kalouskova είπε: «Δεν έχουμε ξαναδεί πεντάδυμα! Ήταν υπέροχο και μοναδικό». Όντως, οι πιθανότητες για πεντάδυμα είναι μία στα 50 εκατομμύρια. Σύμφωνα με αναφορές, πρόκειται για τα πρώτα πεντάδυμα που γεννήθηκαν στην Τσεχία. Αλλά οι εκπλήξεις δεν τελείωσαν εκεί.\nΗ εγκυμοσύνη της Alexandra ήταν ιδιαίτερα εντυπωσιακή, αφού η σύλληψη έγινε με φυσιολογικό τρόπο, χωρίς να παίρνει χάπια γονιμότητας. Οι γυναίκες που γεννάνε δίδυμα ή παραπάνω μωρά, συνήθως έχουν κάνει θεραπεία για προβλήματα σύλληψης.\nΗ Alexandra και ο άντρας της, Antonin, ήλπιζαν να αποκτήσουν μια αδερφούλα για τον γιο τους, ο οποίος ήταν 4 ετών τότε. «Ήθελα μεγάλη οικογένεια, αλλά δεν περίμενα να είναι τόσο μεγάλη», είπε η Alexandra. Και τα 5 παιδιά, 4 αγόρια και 1 κορίτσι, γεννήθηκαν με καισαρική το 2013. Τα ονόμασαν Michael, Daniel, Martin, Alex και Terezka.\nΤο ζευγάρι δεν είχε υψηλό εισόδημα, κι έτσι πολλοί τους έστειλαν δωρεές.\nΗ πόλη τους, Milovice, τους προσέφερε ένα μεγαλύτερο διαμέρισμα και 2 βοηθούς. Πολλοί τους δώρισαν μωρουδιακά ρούχα και καροτσάκια.\nΔείτε την Alexandra κατά την διάρκεια της εγκυμοσύνης της στο βίντεο:\nΜε λίγη υποστήριξη, τα πεντάδυμα θα ζήσουν μια ευτυχισμένη παιδική ηλικία. Ευχόμαστε στην οικογένεια τα καλύτερα για το μέλλον!\nΑναρτήθηκε από Symvoli Newsgr στις 3:34 μ.μ.


Τελ. ενημ.:09/04/2020 20:30\nΤρι 27 Οκτ\nPRIME: Ακούγεται πως η ασφαλιστική εταιρεία Prime, συμφερόντων του γνωστού επιχειρηματία Δημήτρη Κοντομηνά, δείχνει ενδιαφέρον για εξαγορά άλλης εταιρείας του κλάδου στην Κύπρο.\nΣύμφωνα με τους ίδιους κύκλους, το ζήτημα βρίσκεται ακόμη σε μάλλον διερευνητικό στάδιο.\nΤο μόνο βέβαιο είναι πως λόγω και του Solvency II, υπάρχει κινητικότητα για deals στον ασφαλιστικό κλάδο, τόσο στην Ελλάδα, όσο και στην Κύπρο.\nΝΗΡΕΥΣ: Για... «Σολομώντεια λύση» μιλούσε η στήλη για τα ΜΟΔ του Νηρέα και κάπως έτσι εξελίχθηκαν τα πράγματα κατά τη χθεσινή γενική συνέλευση.\nΑπό τη μια πλευρά, οι ομολογιούχοι «έσωσαν» αρχικό κεφάλαιο και τόκους, με τη διαφορά όμως ότι: Πρώτον, θα πρέπει να περιμένουν δέκα χρόνια για να εισπράξουν τα λεφτά τους, συν μια απόδοση 10,6% που θα δοθεί ολόκληρη στη λήξη (Οκτώβριος του 2025). Μιλάμε ουσιαστικά για μια μέση ετήσια απόδοση γύρω ή και κάτω από αυτή του... δεκαετούς ομολόγου του γερμανικού δημοσίου.\nΚαι δεύτερον, αν θέλουν να μετατρέψουν τις ομολογίες τους σε μετοχές, τότε θα πρέπει να το κάνουν έναντι 0,31 ευρώ ανά μετοχή, όταν όμως η τρέχουσα τιμή του τίτλου κυμαίνεται γύρω στο 0,10 ευρώ.\nΑν δηλαδή, η μετοχή στο ταμπλό δεν σημειώσει πολύ μεγάλη άνοδο κατά τα επόμενα χρόνια, θα μιλάμε ουσιαστικά για... έμμεσο κούρεμα.\nEurobank: Προβάδισμα KKR για τα κόκκινα δάνεια\nΤράπεζες: Τώρα και σενάριο ανταλλαγής προνομιούχων με CoCos!\nΚίτρινη κάρτα από τη ΡΑΕ στις δημοπρασίες φυσικού αερίου


«Στημένες κληρώσεις στο Μουντιάλ» – Sportrikala.gr\nΒρίσκεστε εδώ: Sportrikala.gr » ΣΤΟ ΠΑΡΑΣΚΗΝΙΟ » «Στημένες κληρώσεις στο Μουντιάλ»\n«Στημένες κληρώσεις στο Μουντιάλ»\nαπο: sportrikala στις: Παρασκευή 15 Ιούλ 2016 σε: ΣΤΟ ΠΑΡΑΣΚΗΝΙΟ | σχολια : 0\n«Στημένες κληρώσεις στο Μουντιάλ» αποκαλύπτει πρώην στέλεχος της FIFA\nΟ Ισραηλινός Μπένι Αλον, που συμμετείχε για χρόνια στην οργάνωση των κληρώσεων στο Μουντιάλ, είπε ότι σε πολλές περιπτώσεις τα συμφέροντα των εθνικών ομάδων ευνοούνται από ίντριγκες. Το πρώην στέλεχος της FIFA, που αυτή την στιγμή βρίσκεται σε νομική διαμάχη μαζί της για παρατυπίες, συνεργάζεται με την ελβετική δικαιοσύνη αποκαλύπτοντας λεπτομέρειες για το πώς λειτουργεί η παγκόσμια ομοσπονδία.\nΕίπε ότι κατά την περίοδο που δούλευε στην οργάνωση των κληρώσεων για το Παγκόσμιο Κύπελλο υπήρξαν δολοπλοκίες. Μία από τις πιο διαβόητες περιπτώσεις, η κλήρωση για το Μουντιάλ του 1994 στις Ηνωμένες Πολιτείες. «Μια μέρα πριν την κλήρωση, ήμουν με τους διοργανωτές και με πίεζαν προκειμένου το Μεξικό να παίξει στο Ορλάντο».\nΑυτή η πόλη ήταν εκείνη όπου θα βρίσκονταν κυρίως οι φίλαθλοι του Μεξικού. Ετσι ενδιαφέρονταν να εστιάσουν εκεί οι χορηγοί. Την επόμενη μέρα στην κλήρωση, το Μεξικό βρέθηκε στον πέμπτο όμιλο και θα έπρεπε να παίξει στο Ορλάντο και σε άλλες πόλεις.\n«Δεν ξέρω πώς το έκαναν, αλλά η πραγματικότητα είναι ότι το Μεξικό έπρεπε να παίξει στο Ορλάντο» είπε ο Αλον, που εργαζόταν στην οργάνωση των κληρώσεων από το 1990, υποστηρίζοντας ότι κατά την διάρκεια εκείνης της περιόδου υπεύθυνος για τις κληρώσεις ήταν ο Γιόζεφ Μπλάτερ.\n«Ο Μπλάτερ ήταν ο άνθρωπος στις καυτές μπάλες,» τόνισε χαρακτηριστικά. Πάντως όσον αφορά το Παγκόσμιο Κύπελλο του 2014 που πραγματοποιήθηκε στη Βραζιλία, ο Γιόζεφ Μπλάτερ είπε ότι όλα είχαν περάσει στα πλαίσια του νόμου.\nΌμως ήδη τον Ιούνιο ο πρώην πρόεδρος της FIFA, Γιόζεφ Μπλάτερ, αποκάλυψε στην εφημερίδα της Αργεντινής La Nacion ότι στο παρελθόν γίνονταν στημένες κληρώσεις στα Κύπελλα Ευρώπης, παγώνοντας τα μπαλάκια της κλήρωσης. Η καταγγελία, που δεν τεκμηριώθηκε, αφορούσε τον πρώην πρόεδρο της UEFA Αρτέμιο Φράνκι. Μάλιστα ο Μπλάτερ τότε είχε υποστηρίξει ότι κάτι παρόμοιο δεν είχε συμβεί ποτέ σε κληρώσεις της FIFΑ.


Νήματα - Πλαστικός Χειρουργός Δημήτρης Κεραστάρης Αθήνα\nΑποκτήστε ένα νεανικό πρόσωπο χωρίς κόπο με Νήματα στο Kallisti medical by Dr. Kerastaris. Αποτελούν την τελευταία τάση στην αισθητική ιατρική με χρήση νημάτων, πλήρως απορροφήσιμα, και ήδη ξεχωρίζουν για το αποτέλεσμα που προσφέρουν. Γυρίστε το χρόνο πίσω με τα νήματα Silhouette Soft για καταπολέμηση της χαλάρωσης και Pdo για ενεργοποίηση των ινοβλαστών και παραγωγή κολλαγόνων. Φυσική ανόρθωση προσώπου με τα ανώδυνα Cogs και ολική επαναφορά με τα υπερσύγχρονα Plla όπου δημιουργούν ένα ισχυρό φυσικό πλέγμα στο πρόσωπο.\nΣτο ειδικά διαμορφωμένο χώρο του Kallisti medical μπορούμε να σας δώσουμε ένα πρόσωπο γεμάτο ανανέωση και σφριγηλότητα σαν να είχατε κάνει lifting με την επιλογή των νημάτων. Ο dr. Δημήτριος Κεραστάρης έχοντας ασχοληθεί εδώ και 20 χρόνια με όλη την γκάμα των επεμβάσεων, αισθητικές και επανορθωτικές, στα πλαίσια της ειδικότητας της πλαστικής χειρουργικής, δημιούργησε το Kallisti Medical, με σκοπό την κάλυψη των αναγκών της σύγχρονης γυναίκας και του σύγχρονου άντρα. Μετά από ενδελεχή συζήτηση με τον εκάστοτε ενδιαφερόμενο, γίνεται σχεδιασμός της θεραπείας πάντα με βάση τις αρχές της ιατρικής επιστήμης, την ασφάλεια και το σίγουρο αποτέλεσμα που παρέχει ένα υπερσύγχρονο ιατρείο.\nΤα νήματα προσώπου Silhouette Soft αποτελούν την καλύτερη, μετά το lifting, λύση για την αντιμετώπιση της χαλάρωσης του δέρματος του προσώπου.\nΤα νήματα PDO είναι βιο-απορροφήσιμα ράμματα από polydioxanone. Υπάρχουν σε διάφορους τύπους και ο τρόπος δράσης τους είναι η ενεργοποίηση των ινοβλαστών.\nΤα νήματα COG αποτελούν την πλέον πρωτοποριακή μέθοδο μη χειρουργικής ανόρθωσης. Η εφαρμογή τους πραγματοποιείται εύκολα, αναίμακτα και ανώδυνα.\nΤα νήματα ανόρθωσης PLLA αποτελούν παγκοσμίως την τελευταία τάση στην αισθητική ιατρική. Η τεχνική της εφαρμογής των νημάτων PLLA είναι τόσο αποτελεσματική και εύκολη.


Ποια είναι η καλύτερη πόλη για να ζει κανείς; - CNN.gr\n09:30 Τετάρτη, 21 Μαρτίου 2018\n10 Photos: Οι δέκα πιο ευχάριστες πόλεις στον κόσμο\nΒιέννη, Αυστρία - Πηγή: Pixabay\nΖυρίχη, Ελβετία - Πηγή: Pixabay\nΜόναχο, Γερμανία - Πηγή: Pixabay\nΏκλαντ, Νέα Ζηλανδία - Πηγή: Pixabay\nΒανκούβερ, Καναδάς - Πηγή: Pixabay\nΝτίσελντορφ, Γερμανία - Πηγή: EPA/FRIEDEMANN VOGEL\nΦρανκφούρτη, Γερμανία - Πηγή: Pixabay\nΓενεύη, Ελβετία - Πηγή: Pixabay\nΚοπεγχάγη, Δανία - Πηγή: Pixabay\nΒασιλεία, Ελβετία - Πηγή: Pixabay\nΓια άλλη μια χρονιά, η αυστριακή πρωτεύουσα κατέκτησε την πρώτη θέση ως την πόλη με την καλύτερη ποιότητα ζωής σε ολόκληρο τον πλανήτη, ενώ η Βαγδάτη παραμένει η χειρότερη, σύμφωνα με την ετήσια κατάταξη της εταιρείας συμβούλων Mercer.\nΗ συγκεκριμένη έρευνα εξετάζει την ποιότητα ζωής 231 διαφορετικών πόλεων. Στα κριτήρια περιλαμβάνονται η πολιτική σταθερότητα, οι υπηρεσίες υγείας, η εκπαίδευση, η εγκληματικότητα, τα μέσα μαζικής μεταφοράς καθώς και η ψυχαγωγία.\nΟι οκτώ εκ των δέκα πιο ευχάριστων πόλεων στον κόσμο είναι ευρωπαϊκές: η Γερμανία και η Ελβετία έχουν από τρεις πόλεις στην δεκάδα, ενώ η Νέα Ζηλανδία, ο Καναδάς και η Αυστραλία από μία.\nΗ Αθήνα βρίσκεται στη 86η θέση.\nΟι δέκα πόλεις με την καλύτερη ποιότητα ζωής\nΜε πληθυσμό να αγγίζει το 1,8 εκατομμύριο, η Βιέννη βρίσκεται στην κορυφή της λίστας για ένατη συνεχόμενη χρονιά αφού διαθέτει ενδιαφέρουσα πολιτιστική ζωή, ολοκληρωμένη ιατροφαρμακευτική περίθαλψη και φροντίδα, καθώς και λογικό κόστος στέγασης.\nΤη Βιέννη ακολουθεί η Ζυρίχη της Ελβετίας. Μετά, το Ώκλαντ της Νέας Ζηλανδίας και το Μόναχο που μοιράζονται την τρίτη θέση της κατάταξης. Στην πέμπτη θέση βρίσκεται το Βανκούβερ του Καναδά, το οποίο διαθέτει την καλύτερη ζωή στη Βόρειο Αμερική.\nΣτην έκτη θέση θα βρείτε το Ντάσελντορφ της Γερμανίας, στην έβδομη τη Φρανκφούρτη, στην όγδοη τη Γενεύη της Ελβετίας, στην ένατη τη Κοπεγχάγη (Δανία) και στη δέκατη θέση τη Βασιλεία της Ελβετίας.\nΈναν χρόνο μετά το Brexit, η βρετανική πόλη που βρίσκεται στην υψηλότερη θέση της λίστας είναι το Λονδίνο στην 41η, το οποίο έπεσε μία θέση κάτω.\nΠολυτέλεια για λίγους: Το πρώτο υποβρύχιο ξενοδοχείο άνοιξε στις Μαλδίβες\nΜάτσου Πίτσου ή Νέα Ζηλανδία; Κάθε ψήφος και κλήρος για ταξιδιωτικό διαγωνισμό στο Instagram


Eva J. Koulouriotis - Σελίδα 3 από 27 - Middle East Expert\nDefence & Security Alert – Apr. 23, 2020 Η οικονομία ήταν και εξακολουθεί να είναι ο σημαντικότερος δείκτης που επηρεάζει την διάρθρωση της πολιτικής και των γεωπολιτικών σχεδίων. Όσο και εάν πολλοί πόλεμοι ξεσπούν με το προπέτασμα της θρησκείας, των συνόρων ή της ισχύος, πάντα εμπεριέχουν την πραγματικότητα της οικονομικής […]\nΜέση Ανατολή: φωτιά κάτω από τις στάχτες την εποχή του ...\nDefence & Security Alert magazine – τεύχος Φεβρουαρίου 2020 Ο “Άξονας του Κακού”. Έτσι περιγράφει η Ουάσιγκτον το ιρανικό καθεστώς εκφράζοντας το μέγεθος της εχθρότητας μεταξύ των δύο χωρών. Από την άλλη πλευρά, η Τεχεράνη περιγράφει την Ουάσινγκτον ως τον “Μεγάλο Σατανά”, με πιο συυχνό σύνθημα μέσα στον κύκλο των […]\nΤεχεράνη-Ουάσιγκτον: Νέος άξονας\nAl-Quds Al-Arabi – 20/01/2020 ‘Οι κανόνες του παιχνιδιού έχουν αλλάξει’, δήλωσε o Αμερικανός υπουργός Άμυνας Μαρκ Έσπερ, λίγες ώρες πριν την δολοφονία του στρατηγού Qassem Soleimani. Η επιλογή αυτής της φράσης από τον υπουργό Άμυνας της ισχυρότερης χώρας στον κόσμο δεν ήταν τυχαία. Ήταν με τον ένα ή τον άλλο […]\nΔολοφονία Σουλεϊμανί: τίποτα δεν θα ‘ναι όπως πριν


Καταιγίδες και κρύο σε όλη τη χώρα | TaMeteora.gr\nΑρχική ΕΙΔΗΣΕΙΣ ΕΛΛΑΔΑ Καταιγίδες και κρύο σε όλη τη χώρα\n11 Νοεμβρίου 2013, 09:34\nΠολύ έντονα φαινόμενα αναμένονται σύμφωνα με την ΕΜΥ από σήμερα στο Ιόνιο, τη Δυτική Ελλάδα και τη Μακεδονία. Βροχές θα υπάρχουν και στα νησιά του ανατολικού Αιγαίου, ενώ και στην Κρήτη, κυρίως στα δυτικά, τα φαινόμενα θα είναι έντονα. Ο καιρός αλλάζει από σήμερα δραματικά.\nΤα φαινόμενα αναμένεται να επεκταθούν σε ολόκληρη τη χώρα.\nΑναλυτικά, για σήμερα Δευτέρα η ΕΜΥ προβλέπει στο Ιόνιο, την Ήπειρο, τη δυτική Στερεά και τη δυτική Πελοπόννησο θα εκδηλωθούν βροχές και καταιγίδες οι οποίες στις περισσότερες περιοχές θα είναι έντονες.\nΣτην υπόλοιπη ηπειρωτική χώρα (συμπεριλαμβανομένης της Αττικής) θα εκδηλωθούν βροχές και καταιγίδες που μετά το μεσημέρι θα είναι κατά τόπους έντονες.\nΤην Τρίτη στο Ιόνιο και τα ηπειρωτικά θα εκδηλωθούν ισχυρές βροχές και έντονες καταιγίδες κατά διαστήματα.\nΤην Τετάρτη είναι πιθανό τα έντονα καιρικά φαινόμενα να συνεχιστούν στο Ιόνιο και τα ηπειρωτικά κυρίως στα κεντρικά και νότια.\nΝεφώσεις κατά τόπους αυξημένες με παροδικές βροχές και σποραδικές καταιγίδες. από το απόγευμα τα φαινόμενα θα ενταθούν κυρίως στα νότια.\nΘερμοκρασία: από 09 έως 21 βαθμούς κελσίου στην Θεσσαλία.\nΠροηγούμενο άρθροΠώς να διορθώσετε τη βραδινή παρεκτροπή στη δίαιτά σας\nΕπόμενο άρθροΠρωτοβουλία για την υποστήριξη της Τοπικής ανάπτυξης και Επιχειρηματικότητας


megalo-limani.blogspot.com: Ανασυγκρότηση της Δημοτικής Αστυνομίας ή ελεγκτικός μηχανισμός γιαλαντζί;\nΗ απάντηση θα πρέπει να αναζητηθεί -μεταξύ άλλων- στην καταχρηστική εφαρμογή μιας διάταξης στον νόμο για την κατάργηση της Δημοτικής Αστυνομίας (άρ. 81 του Ν. 4172). Εκεί προβλέπεται ότι «με απόφαση του δημοτικού συμβουλίου μπορεί να καθορίζεται η παράλληλη άσκηση μίας ή περισσοτέρων εκ των ανωτέρω αρμοδιοτήτων από υπαλλήλους του δήμου, κατόπιν ορισμού αυτών με απόφαση του δημάρχου». Δηλαδή, σε μια πρώτη ανάγνωση, ο νόμος δίνει τη δυνατότητα σε οποιονδήποτε υπάλληλο του δήμου να εφαρμόζει αρμοδιότητες που ασκούσε η Δημοτική Αστυνομία.\nΓια να γίνει πιο κατανοητό, η άσκηση των αρμοδιοτήτων της πρώην Δημοτικής Αστυνομίας, μίας ένστολης υπηρεσίας με ειδική υπηρεσιακή ταυτότητα, με προσωπικό που έχει λάβει οκτάμηνη εκπαίδευση σε Σχολές Εκπαίδευσης με μέριμνα της Ελληνικής Αστυνομίας και του Εθνικού Κέντρου Δημόσιας Διοίκησης και Αυτοδιοίκησης, μπορεί να ανατεθεί πλέον σε οποιονδήποτε δημοτικό υπάλληλο, ασχέτως ειδικότητας και κατηγορίας, χωρίς εκπαίδευση, χωρίς κανένα χαρακτηριστικό γνώρισμα για την ιδιότητά του και με πολιτική περιβολή.\nΣτον Δήμο Αθηναίων και σε πολλούς άλλους δήμους (π.χ. Ρόδος, Θεσσαλονίκη, Αγρίνιο) συστάθηκαν Διευθύνσεις ή Τμήματα Ελέγχου Κοινόχρηστων Χώρων με υπαλλήλους που προέρχονται από διάφορες υπηρεσίες (ενδεικτικά καθαριότητα, κοιμητήρια, πρώην σχολικοί φύλακες που παραμένουν με προσωρινή διαταγή, αλλά και πρώην δημοτικοί αστυνομικοί για «ξεκάρφωμα») και ασκούν κάποιες από τις αρμοδιότητες της Δημοτικής Αστυνομίας. Απόδειξη ότι η υπηρεσία ήταν απαραίτητη.\nΗ γελοιότητα ωστόσο του εγχειρήματος αυτού δεν είναι δύσκολο να φανεί: Σύμφωνα με τον Οργανισμό Εσωτερικής Υπηρεσίας του Δήμου Αθηναίων, αρμοδιότητα των υπαλλήλων αυτών ανάμεσα σε άλλα είναι και η αφαίρεση πινακίδων από οχήματα που σταθμεύουν παράνομα. Για να είναι όμως νόμιμη η αφαίρεση πινακίδων, απαιτείται υπογραφή από προανακριτικό υπάλληλο, είναι δε χαρακτηριστικό ότι ειδικοί φρουροί και αστυνομικοί μη παραγωγικών σχολών της Ελληνικής Αστυνομίας δεν έχουν σχετικό δικαίωμα. Οι εκσυγχρονιστές της δημόσιας διοίκησης κ. Μητσοτάκης, Μιχελάκης και Καμίνης έδωσαν λοιπόν το δικαίωμα αφαίρεσης πινακίδων σε υπαλλήλους που μέχρι χθες εργάζονταν στα κοιμητήρια ή στο πράσινο! Αντίστοιχα ισχύουν και για τον έλεγχο της διέλευσης οχημάτων σε πεζοδρόμους, ο οποίος υποτίθεται ότι ρυθμίζεται από υπαλλήλους που κανένας δεν ξέρει τι είναι! Χειρότερα ακόμη, δεν υπάρχει καμία απολύτως νομική κάλυψη για τους υπαλλήλους που υποχρεώνονται να ασκούν αυτά τα καθήκοντα!\nΌμως το «ψωμί» δεν βρίσκεται στις παραπάνω αρμοδιότητες, που είναι αμφίβολο αν πράγματι ασκούνται, αλλά στην εποπτεία της προσοδοφόρας Ελεγχόμενης Στάθμευσης, η οποία αποφέρει «ζεστά» έσοδα στους ΟΤΑ. Αν λάβει κανείς υπόψη του ότι η ελεγχόμενη στάθμευση έχει ενταχθεί ως παράβαση στον Κώδικα Οδικής Κυκλοφορίας ήδη από το 1999, αντιλαμβάνεται ότι η βεβαίωση παραβάσεων από δημοτικούς υπαλλήλους με πολιτική περιβολή πάσχει νομιμότητας, καθώς το σύνολο των παραβάσεων του ΚΟΚ βεβαιώνεται υποχρεωτικά από ένστολο προσωπικό που του έχει εκχωρηθεί η σχετική αρμοδιότητα. Σε αυτή την κατεύθυνση κινείται εξάλλου και η απόφαση ΣτΕ 3266/2008 (Δ’ Τμήμα, 7μ.) για τη νομιμότητα του μέτρου της ελεγχόμενης στάθμευσης.\nΈπειτα από διαμαρτυρίες υπαλλήλων που τους ανατέθηκαν τέτοια καθήκοντα, η Πανελλήνια Ομοσπονδία Εργαζομένων ΟΤΑ δημοσιοποίησε ένα κείμενο με νομικές επισημάνσεις που καταδεικνύουν την εσφαλμένη εφαρμογή του νόμου. Όπως δήλωσε τότε ο πρόεδρος της Ομοσπονδίας Θέμης Μπαλασόπουλος στην “Καθημερινή”, «Το κείμενο που στείλαμε έχει νομική και όχι συνδικαλιστική χροιά. Έχουμε απευθυνθεί σε δύο νομικούς που δηλώνουν ότι δεν πρόκειται για σωστή ερμηνεία του νόμου από τους δήμους. Αυτό μας επιβεβαιώθηκε και από παράγοντες του υπ. Εσωτερικών. Ο λόγος της παρέμβασής μας έχει στόχο την προστασία των συναδέλφων μας, οι οποίοι κινδυνεύουν να εμπλακούν πειθαρχικά, νομικά και οικονομικά σε περίπτωση που θα προκύψει κάποιο πρόβλημα εξαιτίας της πρόχειρης προσπάθειας να καλυφθεί η κατάργηση της Δημοτικής Αστυνομίας».\nΤο θέμα είναι γνωστό στο υπουργείο Εσωτερικών, αλλά ο πρώην υπουργός κ. Μιχελάκης, γνωρίζοντας τα αδιέξοδα που επέφερε η κατάργηση της Δημοτικής Αστυνομίας, αποφάσισε να κάνει τα «στραβά μάτια», πρακτική που συνεχίστηκε μέχρι σήμερα. Μόνο όταν πιέστηκε σε ερώτηση στη Βουλή διαχώρισε τη θέση του απαντώντας ότι «είναι στη διακριτική ευχέρεια των δήμων της χώρας να επιλέγουν ποιες από τις αρμοδιότητες προτίθενται να ασκήσουν παράλληλα με την Ελληνική Αστυνομία, λαμβάνοντας υπόψη… τις προϋποθέσεις του νόμου για την άσκηση των εκάστοτε αρμοδιοτήτων». Δεν προέβη όμως σε καμία ενέργεια κατά των δήμων που δεν τηρούν τις προϋποθέσεις του νόμου.\nΑναρωτιέται κανείς αν στο πλαίσιο ανασυγκρότησης της Δημόσιας Διοίκησης εξακολουθήσουν να γίνονται δεκτές αμφιβόλου νομιμότητας πρακτικές με ελεγκτικούς μηχανισμούς «γιαλαντζί» ή θα γίνει μια σοβαρή προσπάθεια με την αξιοποίηση του εκπαιδευμένου και υψηλά καταρτισμένου προσωπικού της πρώην Δημοτικής Αστυνομίας, που έχει σκορπίσει στις τέσσερις μεριές του ορίζοντα. Οι δηλώσεις του αναπληρωτή υπουργού κ. Κατρούγκαλου κινούνται προς τη σωστή κατεύθυνση. Η ΚΕΔΕ θα πρέπει να σταθεί στο ύψος των περιστάσεων και να μην αρκεστεί σε υπηρεσίες «ιμιτασιόν» που έχουν ημερομηνία λήξης. Κυρίως όμως απομένει να πάρει θέση ο ίδιος ο υπουργός Εσωτερικών, ο κ. Βούτσης, που από την απόφασή του θα κριθεί και η πολιτική βούληση του ΣΥΡΙΖΑ για ουσιαστική ανασυγκρότηση ή για μεταρρύθμιση «άρπα-κόλλα» στα χνάρια των προκατόχων τους.\n* Ο Γιάννης Κόκιος είναι πρώην μέλος του Δ.Σ. του Σωματείου Δημοτικών Αστυνομικών Αθήνας και αντιπρόσωπος στην ΠΟΕ-ΟΤΑ\nδημοσιεύθηκε στην avgi.gr\nΑναρτηθηκε απο Vasilis Gitakos στις 2:53 μ.μ.


Ε.Ε!- Μία ένωση ζόμπι, στην οποία ουδείς δύναται να στηριχθεί…-\nΕ.Ε!- Μία ένωση ζόμπι, στην οποία ουδείς δύναται να στηριχθεί…\nΑ ναι, η ΕΕ έχει δείξει υποτίθεται την αμέριστη συμπαράστασή της έναντι ημών & της Κύπρου, αλλά αποφεύγει διακριτικά την εφαρμογή των κυρώσεων που όλο ακούμε ότι αποφασίζουν και ποτέ δεν βλέπουμε να υλοποιούνται. Οπως εξίσου διακριτικά αποφεύγει να οριοθετήσει ΑΟΖ στη Μεσόγειο. Οπουδήποτε αλλού ναι. Σε όλη της τη θαλάσσια επικράτεια έχει οριοθετήσει ΑΟΖ με βάση το Διεθνές Δίκαιο της Θάλασσας.\nΣτη Μεσόγειο μεταξύ ημών και της Τουρκίας, όχι. Λες και δεν έχουν ξεκαθαρίσει τα σύνορά μας ξηράς και θαλάσσης από το 1923 με τη συνθήκη της Λωζάνης, λες και δεν ξεκαθαρίζει το θέμα της ΑΟΖ το διεθνές δίκαιο, λες και υπάρχει κάποια εκκρεμότητα που πρέπει να αποσαφηνιστεί. Εμμέσως πλην σαφώς σου λέει βρείτε τα, ακυρώνοντας στην ουσία το ΔΔΘ που έχει η ίδια επικυρώσει.\nH Διάσκεψη για το Δίκαιο της Θάλασσας, υπό την αιγίδα των Ηνωμένων Εθνών, (UNCLOS 1982) κατέληξε το 1982 στο Montego Bay σε ένα ενιαίο και συνεκτικό νομικό πλαίσιο που θέτει σαφείς και λεπτομερείς κανόνες στην χρήση των θαλασσών και ωκεανών από τα κράτη μαζί με τις οριοθετήσεις που δικαιούνται, για όλα τα συναφή θέματα που αφορούν τον θαλάσσιο πλούτο.\nΗ Τουρκία, η οποία είναι από τις λίγες χώρες που δεν υπέγραψε τη Συνθήκη, αμφισβητεί το δικαίωμα των ελληνικών νησιών σε υφαλοκρηπίδα και ΑΟΖ και έστειλε τη δική της ρηματική διακοίνωση στον ΟΗΕ, η οποία απορρίφθηκε. Εκτοτε συνεχίζει να σκαρφίζεται σοφίσματα για να αποφύγει την όποια δίκαια οριοθέτηση ΑΟΖ από την Ελλάδα και μάλιστα με απειλή πολέμου.\nΤον Απρίλιο του 1998 η Ευρωπαϊκή Ένωση επικύρωσε το ΔΔΘ και το κατέστησε de jure acquis communautaire που επηρεάζει όλα τα κράτη μέλη, αλλά & τα υποψήφια προς ένταξη στην ΕΕ, της Τουρκίας μη εξαιρουμένης…. στα λόγια. Η αξιοποίηση των ενεργειακών δυνατοτήτων της Ανατολικής Μεσογείου δεν μπορεί παρά να στηριχθεί στην επικράτηση του Διεθνούς Δικαίου της Θάλασσας. Πουθενά αλλού.\nΗ μόνη εκκρεμότητα που υπάρχει για να οριοθετήσει ΑΟΖ στην περίπτωσή μας η ΕΕ με βάση τη Συνθήκη, είναι αυτή που υπήρχε πάντα από τους “εταίρους”. Τα συμφέροντα κυρίως Γερμανικά έναντι της Τουρκίας που τους επιτρέπουν υποκριτικά να κλείνουν το ματάκι στον Ερντογάν ο οποίος αντιλαμβανόμενος το σκηνικό, έχει αποθρασυνθεί.\nΑν πραγματικά ήθελαν να στηρίξουν την Ελλάδα και την Κύπρο με δεδομένο ότι ο East Med δικές τους ενεργειακές ανάγκες θα καλύψει, ως αμιγώς Ευρωπαικός αγωγός που συγχρηματοδοτείται από την ΕΕ , τότε όφειλαν να οριοθετήσουν ΑΟΖ και στην περιοχή μας χθες.\nΓιατί άμεσα τα κυριαρχικά δικαιώματα και συμφέροντα της Ελλάδας θα καθίστανται και Ευρωπαικά. Δεν αμφιβάλλω όμως γνωρίζοντας πως λειτουργεί ειδικά το γερμανικό ιερατείο, ότι κάθε εθνική προσπάθεια να πεισθούν, θα κατέληγε στις καλένδες.\nΔυστυχώς οι ευρωπαικές ολιγωρίες λόγω ατομικών συμφερόντων και όχι μόνο στη συγκεκριμένη περίπτωση, είναι αυτές που κατέστησαν στην ουσία την ΕΕ μια ένωση ζόμπι, στην οποία ουδείς δύναται να στηριχθεί.


Υποποδιο GK 3602 Ρυθμιζομενο Θερμομονωτικο - Υποποδια (PER.997045)\nΑρχική > Είδη γραφείου > Οργάνωση > ΥΠΟΠΟΔΙΟ GK 3602 ΡΥΘΜΙΖΟΜΕΝΟ ΘΕΡΜΟΜΟΝΩΤΙΚΟ\nΥΠΟΠΟΔΙΟ GK 3602 ΡΥΘΜΙΖΟΜΕΝΟ ΘΕΡΜΟΜΟΝΩΤΙΚΟ\nΤα θερμομονωτικά, ρυθμιζόμενα υποπόδια γραφείου GK είναι ιδανικά και αποτελούν την καλύτερη λύση για μια ξεκούραστη μέση. Ανατομικά, ορθοπεδικά, εργονομικά, θερμομονωτικά. Με αντιολισθητική καθαρή επιφάνεια δαπέδου 34χ45cm και αντιολισθητικά πέλματα. Κλίση δαπέδου από 5 cm μέχρι 20cm. Το μέγιστο ύψος 20cm ξεκουράζει τη μέση. Η ποιότητα κατασκευής είναι άριστη.\nΥΠΟΠΟΔΙΟ GK 3602 ΡΥΘΜΙΖΟΜΕΝΟ ΘΕΡΜΟΜΟΝΩΤΙΚΟ (PER.997045)\nΥΠΟΠΟΔΙΟ GK 3602 ΡΥΘΜΙΖΟΜΕΝΟ ΘΕΡΜΟΜΟΝΩΤΙΚΟ PER.997045 GK GK ΥΠΟΠΟΔΙΑ ΥΠΟΠΟΔΙΟ GK 3602 ΡΥΘΜΙΖΟΜΕΝΟ ΘΕΡΜΟΜΟΝΩΤΙΚΟ


«Μαγεία» ο Λαγογιάννης! | Onsports.gr\nhome ΣπορΆλλα Σπορ«Μαγεία» ο Λαγογιάννης! Κοινοποιήστε\n«Μαγεία» ο Λαγογιάννης!\tΣυντάκτης: Onsports Team\nΔημοσίευση: Παρασκευή, 14 Οκτωβρίου 2011 08.53\nΜε καταπληκτική απόδοση στο 7ο σετ ο Κώστας Λαγογιάννης πήρε την πρόκριση στον γύρο των «32» του Ευρωπαϊκού πρωταθλήματος πινγκ πονγκ στην Πολωνία.\tΟ 30χρονος πρωταθλητής επικράτησε 4-3 εναντίον του Γερμανού πρωταθλητή Ευρώπης Ρούβεν Φίλους ξεπερνώντας ακόμη και τον Παναγιώτη Γκιώνη αλλά και τον Κώστα Παπαγεωργίου που αποκλείστηκαν στον 2ο γύρο. Σήμερα Παρασκευή στις 14:00 ο Λαγογιάννης (Νο 192 στην ευρωπαϊκή κατάταξη) αντιμετωπίζει τον Γάλλο Αντριέν Ματενέ. Απέναντι στον Γερμανό Φίλους ο Λαγογιάννης ήταν το απόλυτο… αουτσάιντερ, αλλά για τον αθλητή του Α.Σ. Πέρα που είχε την κατάλληλη ψυχολογία, το ματς κρίθηκε στις λεπτομέρειες. Στο β’ γύρο ο Παναγιώτης Γκιώνης (Νο 17) έχασε από τον Σλοβάκο Πίτερ Σέρεντα (Νο 66) με 4-1 σετ . Ο Κώστας Παπαγεωργίου (Νο 120) αποκλείστηκε με 4-1 σετ από το νούμερο 3 της Ευρώπης, Ντιμίτρι Οβτσάροφ. Στις γυναίκες, η Κατερίνα Τόλιου (Νο 329 στην Ευρώπη) έχασε στον γύρο των «64» του απλού γυναικών από την Οξάνα Φαντέεβα με 4-0 σετ (5-11, 7-11, 2-11, 4-11).\tΚατηγορία: Άλλα Σπορ


CAPTAIN AMERICA Archives - NGradio.gr\nΤο πρώτο τρέιλερ “Black Widow” με την Σκάρλετ Γιόχανσον\nΗ Νατάσσα Ρόμανοφ (Natasha Romanoff ) ή αλλιώς Μπλακ Γουίντοου (Black Widow) έρχεται με δική της ταινία και το πρώτο τρέιλερ κυκλοφόρησε. Η ιστορία της ταινίας εξελίσσεται λίγο μετά τα γεγονότα της ταινίας "Captain America: Civil War" και πριν διαδραμματιστεί το "Avengers: Infinity War". Σε αυτή θα δούμε την επιστροφή του Τζέρεμι Ρενιέ στον ρόλο του Hawkeye (Χόκαϊ) και πιθανότατα του Ρόμπερτ Ντάουνι Τζούνιορ ως Iron Man (Άιρον Μαν). Το […]\ntoday3 Δεκεμβρίου, 2019\nΜε ανάρτησή του στο twitter, ο Κρις Έβανς αποχαιρέτησε τον κόσμο των «Avengers» και το ρόλο του Captain America. Η αποχώρησή του αυτή ήταν μεν αναμενόμενη, πλην όμως αυτό που δεν γίνεται σαφές είναι το αν θα αντικατασταθεί από άλλον ηθοποιό στο ρόλο του «Cap» ή αν ο υπερήρωας θα θανατωθεί στη μάχη των Avengers εναντίον του Thanos. Πριν από έξι μήνες ο ίδιος είχε δηλώσει: «Τίποτα δεν διαρκεί παντοτινά. […]\ntoday6 Οκτωβρίου, 2018\nΟ Spider Man στο νεο trailer του Captain America\nO νέος Spider Man κάνει πρεμιέρα στο νέο trailer του Captain America: Civil War Ο πόλεμος ξεκινάει αρχές Μαΐου και θέλει τους υπερήρωες διχασμένους. Καθώς η κυβέρνηση θέλει να θέσει υπό τον έλεγχό της τις υπερανθρώπινες δράσεις τους ο Captain America θέλει την ελευθερία του. Ο Iron Man θέλει την εποπτεία του. Το στρατόπεδο της Marvel χωρίζεται στα δύο και έτσι ο Εμφύλιος Πόλεμος ξεσπά. Φιλόδοξη, επίκαιρη, μεγάλη σε διάρκεια […]\nΠέντε πασίγνωστες ταινίες που παραλίγο να μη βγουν στις κινηματογραφικές αίθουσες\nΤις λατρέψαμε, τις έχουμε δει πάνω από μία φορά και θεωρούνται από τις σημαντικότερες ταινίες στην ιστορία του κινηματογράφου. Γνωρίζατε όμως ότι οι παρακάτω πέντε ταινίες παραλίγο να μη βγούν ποτέ στις κινηματογραφικές αίθουσες λόγω των προβλημάτων που υπήρχαν πίσω από τις κάμερες; Blade runner Δεν είναι μυστικό ότι ο σκηνοθέτης της ταινίας Ρίντλεϊ Σκοτ και το κινηματογραφικό στούντιο είχαν αντίθετες γνώμες σχετικά με το τελικό αποτέλεσμα της ταινίας. Είναι […]\ntoday18 Μαΐου, 2015\nΔείτε: Cosplay εμφανίσεις του Comic-Con 2013\nΟι πιο διαχρονικοί και αξέχαστοι κωμικοί ήρωες αναβίωσαν για ακόμα μια φορά μέσα από το Comic-Con 2013 και τις Cosplay εμφανίσεις των fans! Δείτε τις φωτογραφίες: Πηγή: mtv


HappyMum Angie – Διαγωνισμός – Το αυγό που δε σπάει ποτέ (εκδόσεις Ψυχογιός)\nΒρίσκεστε εδώ:Αρχική / ΔΙΑΓΩΝΙΣΜΟΙ / Διαγωνισμός – Το αυγό που δε σπάει ποτέ (εκδόσεις Ψυχογιός) – ΕΛΗΞΕ\nΔιαγωνισμός – Το αυγό που δε σπάει ποτέ (εκδόσεις Ψυχογιός) – ΕΛΗΞΕ\n26/03/2017 By: HappyMum Angie\nΌπως έχω ξαναπεί ήδη με το πέρασμα των Χριστουγέννων ψάχναμε βιβλία που μιλούν για το Πάσχα. Εκτός λοιπόν από τα θρησκευτικά βιβλία στη συλλογή μας μπήκε κι ένα βιβλίο σχετικό μεν αλλά διασκεδαστικό. Κι όταν λέω διασκεδαστικό δε θα μπορούσε να είναι άλλο παρά του Ευγένιου Τριβιζά. Τίτλος? Το αυγό που δε σπάει ποτέ! Και μόνο ο τίτλος αρχίζει να σε βάζει σε σκέψεις, όμως ότι και να σκεφτείς αποκλείεται να φανταστείς την εξέλιξη του βιβλίου. Από τι μπορεί να είναι φτιαγμένο ένα αυγό που δε σπάει ποτέ? Από ξύλο? Από μάρμαρο? Από σίδερο? Ή από κάτι άλλο? Και ο τρόπος που φτιάχνεται? Και τελικά σπάει ή όντως δε σπάει ποτέ? Ο κος Χλαπατσούλης προσπαθεί να κατασκευάσει ένα αυγό που δε σπάει για να αλλάξει το σερί από ήττες και να είναι αυτός ο νικητής στο τσούγκρισμα του Πασχαλινού αυγού με τον κ. Κλαμπατσίμπαλο. Θα τα καταφέρει και πως? Το μόνο σίγουρο είναι πως το φινάλε θα είναι εκρηκτικό!\nΣε όλη τη διάρκεια της ανάγνωσης ο Άγγελος προσπαθούσε να σκεφτεί την επόμενη κίνηση, εντυπωσιαζόταν, χαιρόταν και φυσικά γελούσε με τη συμπεριφορά των ηρώων. Η εικονογράφηση επίσης τον κέρδισε, εγώ διάβαζα κι αυτός παρακολουθούσε τις εικόνες τις οποίες σχολιάζαμε στο τέλος κάθε σελίδας και τις απολάμβανε τόσο πολύ. Ένα βιβλίο που νομίζω θα διαβάζουμε και σε περιόδους εκτός Πάσχα..\n– 1 τυχερός κερδίζει ένα αντίτυπο του βιβλίου Το αυγό που δε σπάει ποτέ, του Ευγένιου Τριβιζά των εκδόσεων Ψυχογιός\n– Ο διαγωνισμός ισχύει από τη δημοσίευσή του και θα λήξει στις 3 Απριλίου 2017 στις 22:00.\n– Ο διαγωνισμός θα δημοσιευθεί και σε σελίδες διαγωνισμών.\n03. Κάνετε like στις σελίδες εκδόσεις Ψυχογιός και HappyMum Angie για να μένετε ενήμεροι για επόμενους διαγωνισμούς.


Συνεδρίαση της ΚΟ του ΠΑΣΟΚ\n Αντιδράσεις για το κείμενο\nΑρκετές αναπτυσσόμενες χώρες απέρριψαν σήμερα Σάββατο τη συμφωνία για την αντιμετώπιση της κλιματικής αλλαγής στην οποία κατέληξαν ο πρόεδρος των ΗΠΑ, Μπαράκ Ομπάμα, και τέσσερις μεγάλες αναδυόμενες οικονομίες, τονίζοντας ότι δεν μπορεί να αποτελέσει προσχέδιο συνθήκης του ΟΗΕ.\nΗ Ευρωπαϊκή Ένωση συμφώνησε διστακτικά να υπογράψει τη συμφωνία, η οποία σύμφωνα με τους εμπνευστές της θα αντικαταστήσει το πρωτόκολλο του Κιότο (1997).\n"Μετά λύπης μου σας πληροφορώ ότι το Τουβαλού δεν μπορεί να αποδεχθεί αυτό το κείμενο", δήλωσε ο Ίαν Φράι, εκπρόσωπος του μικρού νησιού στον Ειρηνικό που εκφράζονται φόβοι ότι μπορεί να σβηστεί από το χάρτη λόγω της ανόδου του επιπέδου της θάλασσας.\nΟ Φράι επισήμανε ότι ο στόχος που περιγράφεται στο κείμενο για τον περιορισμό της αύξησης της θερμοκρασίας στους δυο βαθμούς Κελσίου σε σύγκριση με την προβιομηχανική εποχή είναι πολύ χαλαρός και θα σημάνει "το τέλος του Τουβαλού".\nΟι αντιπροσωπείες της Βενεζουέλας, της Βολιβίας, της Κούβας και της Νικαράγουας αποκήρυξαν επίσης τη συμφωνία της Κοπεγχάγης, τονίζοντας ότι δε θα συμβάλλει στην αντιμετώπιση της υπερθέρμανσης του πλανήτη και ότι καταρτίστηκε αδιαφανώς.\nΓια να καταστεί η συμφωνία διεθνής συνθήκη με έγκριση του ΟΗΕ θα χρειαστεί η ομόφωνη ψήφισή του και από τις 193 χώρες που λαμβάνουν μέρος στις συνομιλίες. Εάν εναντιωθούν κάποιες, θα υιοθετηθεί μόνον από όσες την υποστηρίξουν. Σε αυτές συμπεριλαμβάνονται ήδη χώρες που είναι υπεύθυνες για το 50% και πλέον των εκπομπών ρύπων που προκαλούν το φαινόμενο του θερμοκηπίου.\nΑκόμα και υποστηρικτές της συμφωνίας εξέφρασαν έντονες επιφυλάξεις. "Κάναμε ένα βήμα, ελπίζαμε ότι θα κάναμε πολλά περισσότερα", ήταν η δήλωση της Γερμανίδας Καγκελάριου Μέρκελ.\nΟ στόχος που αναφερόταν σε ορισμένα από τα προσχέδια της συμφωνίας για τον περιορισμό των εκπομπών αερίων που προκαλούν το φαινόμενο του θερμοκηπίου στο μισό ως το 2050 απαλείφθηκε από το τελικό κείμενο.\n"Δεν είναι η τέλεια συμφωνία. Δε θα απαλείψει την περιβαλλοντική απειλή για την ανθρωπότητα", δήλωσε ο Σουηδός πρωθυπουργός Ράινφελτ, η χώρα του οποίου έχει το τρέχον εξάμηνο την κυλιόμενη προεδρία της ΕΕ.\nΑντίθετα, ο αμερικανός πρόεδρος Ομπάμα, ο Αυστραλός πρωθυπουργός Ραντ, η αντιπροσωπεία της Κίνας κ.ά. χαρακτήρισαν τη συμφωνία "εξαιρετικά σημαντική".\nΗ συμφωνία της Κοπεγχάγης κατά της κλιματικής αλλαγής, που επικυρώθηκε σήμερα από τη διάσκεψη των Ηνωμένων Εθνών, συνιστά ένα πρώτο "ουσιώδες στάδιο", εκτίμησε ο γενικός γραμματέας του οργανισμού Μπαν Κι-μουν.\n"Δεν είναι ίσως ό,τι είχαμε ελπίσει, αλλά αυτή η απόφαση της διάσκεψης αποτελεί ένα ουσιώδες στάδιο", δήλωσε ο Μπαν Κι-μουν στη διάρκεια συνέντευξης Τύπου στη δανική πρωτεύουσα.\nΟι οικολογικές οργανώσεις επίσης αντιμετώπισαν με επιθετικό τρόπο τη συμφωνία. "Η πόλη της Κοπεγχάγης είναι τόπος εγκλήματος απόψε, και οι ένοχοι το σκάνε, πάνε στο αεροδρόμιο", σχολίασε ο Τζον Σόβεν, διευθυντής της Βρετανικής Greenpeace. Η οργάνωση WWF εξέφρασε την "απογοήτευσή της". Η οργάνωση Φίλοι της Γης έκανε λόγο για συμφωνία "που αποτελεί καταστροφή για τους φτωχότερους στον κόσμο". Ενώ μια εφημερίδα της Δανίας τιτλοφόρησε το πρωτοσέλιδό της "Brokenhagen".\n"Η συμφωνία παραβιάζει τις παραδόσεις του ΟΗΕ: δεν μπορεί να επιβληθεί συμφωνία", είπε ο Λουμούμπα Ντι-Άπινγκ, της αντιπροσωπείας του Σουδάν. Το Χαρτούμ, πρόσθεσε, "δε θα υπογράψει ποτέ μια συμφωνία που θα καταστρέψει την Αφρική". Ο επικεφαλής του G77 είπε ακόμη ότι "με αυτή τη συμφωνία, ο Ομπάμα εξάλειψε όποια διαφορά είχε με τον [προκάτοχό του, Τζορτζ Ου.] Μπους", ο οποίος ήταν αντίθετος στη λήψη μέτρων για την καταπολέμηση της κλιματικής αλλαγής.\nΑκολουθούν ορισμένα σημεία-κλειδιά της συμφωνίας, η οποία τιτλοφορείται "Συμφωνία της Κοπεγχάγης".\n"Βαθιές περικοπές στις παγκόσμιες εκπομπές απαιτούνται σύμφωνα με την επιστήμη... με προοπτική να μειωθούν οι παγκόσμιες εκπομπές έτσι ώστε να κρατηθεί η αύξηση της παγκόσμιας θερμοκρασίας κάτω από τους δύο βαθμούς Κελσίου".\nΝΟΜΙΚΑ ΔΕΣΜΕΥΤΙΚΗ ΣΥΜΦΩΝΙΑ\nΜία πρόταση που επισυνάπτεται στη συμφωνία καλεί για μία νομικά δεσμευτική συνθήκη έως τα τέλη του επόμενου έτους.\nΧΡΗΜΑΤΟΔΟΤΗΣΗ ΦΤΩΧΩΝ ΧΩΡΩΝ\nΤο κείμενο αναφέρει: "Οι ανεπτυγμένες χώρες θα παράσχουν επαρκείς, προβλέψιμους και σταθερούς οικονομικούς πόρους, τεχνολογία και δημιουργία ικανοτήτων προκειμένου να υποστηρίξουν την εφαρμογή προσαρμοσμένης δράσης στις αναπτυσσόμενες χώρες".\nΑναφέρει ως ιδιαίτερα ευπαθείς και έχουσες ανάγκη βοήθειας τις λιγότερο ανεπτυγμένες χώρες, τα αναπτυσσόμενα μικρά νησιωτικά κράτη και χώρες στην Αφρική.\n"Οι ανεπτυγμένες χώρες θέτουν έναν στόχο κινητοποίησης από κοινού 100 δισεκατομμυρίων δολαρίων το χρόνο έως το 2020 προκειμένου να αντιμετωπιστούν οι ανάγκες των αναπτυσσομένων χωρών. Τα κεφάλαια θα προέλθουν από ένα εύρος πηγών, ιδιωτικών και δημόσιων, διμερών και πολυμερών".\nΈνα παράρτημα αναφέρει τις ακόλουθες βραχυπρόθεσμες οικονομικές δεσμεύσεις από ανεπτυγμένες χώρες για την περίοδο 2010-2012:\nΕΕ - 10,6 δισεκατομμύρια δολάρια\nΙαπωνία - 11 δισ. δολάρια\nΗνωμένες Πολιτείες - 3,6 δισ. δολάρια\nΑυτές δεν είναι δεσμευτικές και περιγράφουν την υπάρχουσα κατάσταση όσον αφορά τις δεσμεύσεις - κυμαινόμενες από τις "υπό σκέψη" για τις Ηνωμένες Πολιτείες έως τις "εγκριθείσες με νομοθεσία" για την Ευρωπαϊκή Ένωση.\nΈνα από τα σημεία αδιεξόδου για μία συμφωνία, κυρίως επειδή η Κίνα αρνήθηκε να αποδεχθεί διεθνείς ελέγχους, το τμήμα για την παρακολούθηση των δεσμεύσεων των αναπτυσσομένων χωρών είναι ένα από τα μεγαλύτερα της συμφωνίας.\nΑναφέρει πως οι αναδυόμενες οικονομίες θα πρέπει να παρακολουθούν τις προσπάθειές τους και να αναφέρουν τα αποτελέσματα στα Ηνωμένα Έθνη κάθε δύο χρόνια, με μερικούς διεθνείς ελέγχους ώστε να αντιμετωπιστούν δυτικές ανησυχίες για διαφάνεια αλλά "να διασφαλισθεί ότι η εθνική κυριαρχία θα τύχει σεβασμού".\nΗ συμφωνία "αναγνωρίζει τη σημασία της μείωσης εκπομπών από την αποψίλωση και την υποβάθμιση δασών και την ανάγκη να ενταθεί η απομάκρυνση αερίων του θερμοκηπίου από τα δάση" και συμφωνεί να παράσχει "θετικά κίνητρα" για τη χρηματοδότηση τέτοιας δράσης με οικονομικούς πόρους από τον ανεπτυγμένο κόσμο.\nΑναφέρονται, αλλά όχι λεπτομερειακά. Η συμφωνία αναφέρει: "Αποφασίζουμε να επιδιώξουμε διάφορες προσεγγίσεις, περιλαμβανομένων ευκαιριών για τη χρησιμοποίηση αγορών ώστε να ενταθεί το κόστος-αποτελεσματικότητα των και να προωθηθούν οι δράσεις μετριασμού".\nana2html v2.01 run on Saturday, 19 December 2009 - 13:30:23 UTC


Τα 20 πρόσωπα της Νατάσσας Μποφίλιου -Η καριέρα της σε φωτογραφίες από το 2009 έως σήμερα | BOVARY\nΤα 20 πρόσωπα της Νατάσσας Μποφίλιου -Η καριέρα της σε φωτογραφίες από το 2009 έως σήμερα\nΗ Νατάσσα Μποφίλιου γεννήθηκε στην Αθήνα το 1983 και είναι μια από τις πιο σημαντικές εκπροσώπους της έντεχνης σκηνής αυτή τη στιγμή.\nΈχει γενέθλια στις 18 Απριλίου και σήμερα γίνεται 35 ετών.\nΞεκίνησε την καριέρα της το 2003 ενώ μόλις το 2005 ηχογράφησε το πρώτο της προσωπικό άλμπουμ με τίτλο «Εκατό μικρές ανάσες», από την εταιρία «Μικρή Άρκτος».\nΗ πρώτη μεγάλη επιτυχία ήρθε το 2007 με το CD-single «Εν λευκώ».\nΤο πρώτο ολοκληρωμένο αποτέλεσμα της συνεργασίας της με το Γεράσιμο Ευαγγελάτο και το Θέμη Καραμουρατίδη κυκλοφόρησε το 2008, με τον τίτλο «Μέχρι το τέλος».\nΤο άλμπουμ κατάφερε να εντυπωσιάσει το κοινό και τους κριτικούς και θεωρείται ένα από τα καλύτερα της δεκαετίας.\nΤο 2009 κυκλοφορεί το CD-single «Τρία Μυστικά», μία τριπλέτα τραγουδιών - μυστικών σημάτων σε ανθρώπους και καταστάσεις της πόλης.\nΤο 2010 έκανε εμφανίσεις σε όλη την Ελλάδα ενώ μόνιμη βάση είχε το Σταυρό του Νότου και τα Orient και Gaia Live στη Θεσσαλονίκη. Την ίδια χρονιά κυκλοφόρησε τα «Εισιτήρια Διπλά», ενώ το καλοκαίρι έδωσε μεγάλη συναυλία στο Γκάζι με 4.000 θεατές.\nΤο 2011 την βρίσκει στο πλευρό του Σταύρου Ξαρχάκου και του Γιάννη Χαρούλη, στο Gazarte, όπου τραγουδούν Ξαρχάκο, Χατζιδάκι και Θεοδωράκη, ενώ θα εμφανιστεί για δεύτερη συνεχόμενη χρονιά στο Μετρό. Εμφανίστηκε στην Τελετή Έναρξης και Λήξης των Special Olympics Αθήνα 2011.\nΤο 2012 κυκλοφορεί από την SONY-BMG, το νέο της άλμπουμ «Οι μέρες του Φωτός». Το 2013, συμπληρώνει 10 χρόνια στο χώρο της μουσικής και τα γιορτάζει με μια εμφάνιση στο Kyklos Live Stage.\nΣτη συνέχεια, δίνει την πρώτη της συναυλία στο εξωτερικό και συγκεκριμένα στο Λονδίνο. Το καλοκαίρι του ίδιου έτους, συμμετέχει με πολλούς άλλους καλλιτέχνες (Δρογώσης, Φάμελλος, Δεληβοριάς, Μαραβέγιας), στην κολεκτίβα αλληλεγγύης «Αγάπη ρε+».\nΤο Οκτώβριο, κυκλοφορεί από την Feelgood Records, το «Άνω Τελεία».\nΤο καλοκαίρι του 2015, μετά από μερικούς μήνες απουσίας, επιστρέφει με μια καλοκαιρινή περιοδεία σε Ελλάδα και εξωτερικό.\nΤο 2016 κυκλοφορεί ο όγδοος προσωπικός της δίσκος με τίτλο «Βαβέλ». Στο εξώφυλλο ο τίτλος αναγράφεται και με τον κώδικα Braille.\nΤο χειμώνα του ίδιου χρόνου, συνεχίζει με τη «Βαβέλ 2» στο Estate και στη συνέχεια, το 2017 στο Stage Live.\nΤον Νοέμβριο του 2017 ξεκινά η μουσική παράσταση «Μπελ Ρεβ» στο Διογένης Studio, που συνεχίζει ως και σήμερα.\nΈχει συνεργαστεί με πολλούς αξιόλογους Έλληνες καλλιτέχνες, όπως η Ελεωνόρα Ζουγανέλη, ο Γιάννης Κότσιρας, ο Γιάννης Χαρούλης, ο Αλκίνοος Ιωαννίδης, ο Σωκράτης Μάλαμας, ο Πάνος Μουζουράκης και πολλοί άλλοι.\nΣυχνά δίνει συναυλίες και κάνει καλοκαιρινές περιοδείες σε όλη τη χώρα ενώ έχει πάρει μέρος και σε μουσικές παραστάσεις.\nΗ Νατάσσα Μποφίλιου έχει μεγάλο κοινό από όλες τις ηλικιακές ομάδες.\nΑπό το 2009, που άρχισε να γίνεται γνωστή στο ευρύ κοινό έως και σήμερα, έχει κάνει πολλές αλλαγές στην εμφάνιση και στο χαρακτηριστικό στιλ της.


ΝΑΤΟ:Τα δύσκολα τώρα αρχίζουν για την Ελλάδα - OnAlert.gr\nΝΑΤΟ:Τα δύσκολα τώρα αρχίζουν για την Ελλάδα\n22.11.2010 | 17:38\n«Όλα καλά καμωμένα» τα βρήκε για την Ελλάδα ο υπουργός Εθνικής Άμυνας Ευάγγελος Βενιζέλος στη Σύνοδο Κορυφής της Λισαβόνας,την οποία χαρακτήρισε «ιστορική για το ΝΑΤΟ».\nΌμως τα δύσκολα τώρα αρχίζουν για την Ελλάδα. Η νέα δομή του ΝΑΤΟ και κυρίως η «γεωγραφική» της αποτύπωση θα είναι αντικείμενο σκληρών διαπραγματεύσεων ,οι οποίες πρέπει να έχουν ολοκληρωθεί μέχρι τον ερχόμενο Μάρτιο,οπότε και θα γίνει Σύνοδος Υπουργών Άμυνας της Συμμαχίας. Και οι διαπραγματεύσεις δεν θα είναι ούτε εύκολες ,ούτε χωρίς κόστος.\nΤι θα γίνει με τον επιχειρησιακό έλεγχο στο Αιγαίο,θα παραμείνει σε λειτουργία το υποστρατηγείο της Λάρισας; Θα κλείσει ή θα παραμείνει ανοιχτό το νατοϊκό στρατηγείο της Σμύρνης, για να «ελέγχει την αντιπυραυλική ασπίδα του ΝΑΤΟ που θα αναπτυχθεί στη Τουρκία; Κι αν γίνει αυτό ,μήπως και ο έλεγχος κρίσιμων περιοχών του Αιγαίου,περάσουν στη Σμύρνη;\nΟ υπουργός Άμυνας εμφανίστηκε καθησυχαστικός σ΄ όλα αυτά τα ερωτήματα,χωρίς βεβαίως οι απαντήσεις του να μπορούν να είναι απολύτως τεκμηριωμένες.\nΤο ΝΑΤΟ συρρικνώνεται και αυτό πιθανόν να έχει επιπτώσεις:\nΑπό 13.800 η δυναμικότητα του ΝΑΤΟ πέφτει στα 8900 στελέχη, μείωση κατά 35%, δραστική μείωση των επιτελικών δομών, όπου υπό το SHAPE τώρα θα υπάρχουν δύο μεικτά Στρατηγεία, ένα μόνον ναυτικό, ένα μόνον αεροπορικό και δύο CAOC.Αυτά τα υποστρατηγεία (CAOC) που θα έχουν την έδρα τους; Σήμερα υπάρχει ένα στη Λάρισα.\n«Εμείς θέλουμε μια δομή Διοίκησης η οποία να είναι απλή, ελαφρά, “έξυπνη” και να μην προσθέτει από μόνη της προβλήματα τεχνικά ή τεχνητά, το έχω πει κατ’ επανάληψη. Η Δομή Διοίκησης μπορεί να δημιουργεί πρόσθετα προβλήματα. Και απεδείχθη αυτό ιστορικά στην πράξη. Άρα εμείς θέλουμε μια δομή απλή, λειτουργική, η οποία να μειώνει την ένταση και να μην αυξάνει την ένταση και στης ελληνοτουρκικές σχέσεις»,δήλωσε ο υπουργός Άμυνας Ευάγγελος Βενιζέλος ,περιγράφοντας τη λύση που επιθυμεί η Ελλάδα,δηλαδή τη συνέχιση λειτουργίας του CAOC Λάρισας.\nΤο θέμα είναι ότι η Τουρκία αυτή τη στιγμή δείχνει να είναι πιο ισχυρή διαπραγματευτικά. Δίνει έδαφος για την ανάπτυξη της αντιπυραυλικής. Εμείς το μόνο που μπορούμε να επικαλεστούμε είναι η ισορροπία που πρέπει να διατηρήσει το ΝΑΤΟ στη περιοχή. Είναι διατεθειμένη η Συμμαχία για κάτι τέτοιο;


Καπετάνιος στην μπανιέρα | Superdad\nΓια το παιδι/Διαγωνισμοι-Δωρα/ / 28.10.2014\nΈνα βιβλίο για την αγάπη στη θάλασσα και την περιπέτεια, για τη σημασία της φιλίας αλλά και της δημιουργικότητας, η οποία μπορεί να ξεπεράσει όλα τα εμπόδια.\nTo βιβλίο της Δήμητρας Πυργελή με τίτλο Καπετάνιος στην μπανιέρα, από τις εκδόσεις Καλειδοσκόπιο, είναι ένα παιδικό παραμύθι που θα λατρέψουν οι μικροί φίλοι για την ιστορία του αλλά και την ιδιαίτερη και άκρως θαλασσινή εικονογράφηση της Αιμιλίας Κονταίου. Διαβάζοντας το βιβλίο θα απολαύσετε όνειρα, παιχνίδια και σπαζοκεφαλιές για παιδιά από 4 ετών.\nΜε λίγα λόγια η ιστορία του βιβλίου:\nΠρόκειται για ένα αλλιώτικο πάρτι γενεθλίων! Ο μικρός καπετάνιος αποφασίζει να περάσει φέτος αλλιώτικα γενέθλια και, με τη φαντασία και τον ενθουσιασμό του, ξεσηκώνει μικρούς και μεγάλους να μπαρκάρουν μαζί του σ’ ένα αξέχαστο ταξίδι στη θάλασσα… Έτσι, ετοιμάζει την πρόσκληση: «Σας περιμένω την Κυριακή στις 10.30 π.μ., στη βεράντα μας την ανατολική, για ένα ταξίδι διαφορετικό. Βάλτε σαγιονάρες και παρεό, δεν χρειάζεται εισιτήριο, μόνο καπέλο, μαγιό, γυαλιά κι αντηλιακό». Και υπογράφει: Ο καπετάνιος.\nΛίγα λόγια για τη συγγραφέα και την εικονογράφο:\nΔήμητρα Πυργελή: Γεννήθηκε και ζει στην Ξάνθη και εργάζεται στο βιβλιοπωλείο της. Κάνει εκπομπές στο ραδιόφωνο της ΦΕΞ, επισκέπτεται σχολεία και αφηγείται παραμύθια, δημιουργώντας σχέσεις με το πιο «άναρχο» υλικό της ανθρωπότητας, τα παιδιά.\nΑιμιλία Κονταίου: Από την πρώτη στιγμή που έμαθε τις λέξεις ήθελε να τις χρησιμοποιήσει όλες ώστε να πλάσει έναν δικό της κόσμο. Κάποτε, οι λέξεις μεγάλωσαν και δεν ήταν αρκετές. Τότε έβαλε σχήματα. Όταν δεν ήταν αρκετά ούτε αυτά, πρόσθεσε το χρώμα. Κοιτάζοντας το αποτέλεσμα έλειπε κάτι ακόμα, πρόσθεσε όνειρα, μια κουταλιά ελπίδα και όση αγάπη μπορούσε. Από τότε εικονογραφεί ό,τι την εμπνέει, παιδικά παραμύθια και ιστορίες.\nEπιμέλεια κειμένου: Ελεονώρα Κανάκη\nΑιμιλία ΚονταίουΔήμητρα Πυργελήεικονογράφησηεκδόσεις ΚαλειδοσκόπιοΚαπετάνιος στην μπανιέραπαιδικό βιβλίοπαραμύθι